لێڤییەکان 20 – Kurdi Sorani Standard (KSS) | Biblica\nلێڤییەکان 20 – Kurdi Sorani Standard (KSS)\nسزادان بۆ گوناه\n1هەروەها یەزدان بە موسای فەرموو: 2«بە نەوەی ئیسرائیل بڵێ: ”هەرکەسێک لە نەوەی ئیسرائیل و لەو نامۆیانەی لە ئیسرائیلن، ئەگەر لە منداڵەکانی بە مۆلەخی20:2 خوداوەندێکی کەنعانییە بتپەرستەکان بووە، بۆ پەرستنی هەستاون بە تێپەڕاندنی منداڵەکانیان بەناو ئاگردا. بڕوانە دووەم پوختەی مێژوو 28:3. بەخشی، دەبێت بکوژرێت. دەبێت خەڵکی ناوچەکە بەردبارانی بکەن. 3منیش ڕووم لەو کەسە وەردەگێڕم و لە گەلەکەی ڕیشەکێشی دەکەم، چونکە لە منداڵەکانی خۆی بە مۆلەخی بەخشی، بۆ ئەوەی پیرۆزگاکەم گڵاو بکات و ناوی پیرۆزم بزڕێنێت. 4ئەگەر خەڵکی ناوچەکە چاوپۆشییان لەو کەسە کرد، کاتێک یەکێک لە منداڵەکانی خۆی بە مۆلەخ بەخشی، ئینجا نەیانکوشت، 5ئەوا من ڕووی خۆم لەو کەسە و لە ماڵەکەی وەردەگێڕم و لەنێو گەلەکەیان دەیانبڕمەوە. هەمان شت بەوانەش دەکەم کە لە ڕێگەی پەرستنی مۆلەخەوە، لەشفرۆشیی ڕۆحی دەکەن.\n6«”من ڕووم لەو کەسە وەردەگێڕم کە دەگەڕێتەوە بۆ لای نێوانگر20:6 نێوانگر: لێرە و لە ئایەتی 27 بەو واتایە دێت، کەسێکە کە گوایە هۆی پەیوەندی ڕێکخەرە لەنێوان خەڵکی مردوو و زیندوو. بڕوانە یەکەم ساموئێل 28:3،7،9. و ڕۆح ئامادەکار تاکو بە شوێنکەوتنیان لەشفرۆشیی ڕۆحی بکات، ئەوا من ئەو کەسە لە گەلەکەی ڕیشەکێش دەکەم.\n7«”خۆتان تەرخان بکەن و پیرۆز بن، چونکە من یەزدانی پەروەردگارتانم، 8فەرزەکانم بەجێبهێنن و جێبەجێیان بکەن، من یەزدانم کە پیرۆزتان دەکات.\n9«”هەرکەسێک نەفرەت لە باوکی یان دایکی بکات، دەبێت بکوژرێت، نەفرەتی لە باوکی یان دایکی کردووە، خوێنی لە ئەستۆی خۆیەتی.\n10«”ئەگەر پیاوێک داوێنپیسی لەگەڵ ژنی کەسێکی دیکەدا کرد، کە ژنی نزیکەکەیەتی، ئەوا پیاوەکە و ژنەکەش دەبێت بکوژرێن.\n11«”ئەگەر پیاوێک لەگەڵ باوەژنی خۆی جووت بوو، ئەوا ناموسی باوکی بردووە، هەردووکیان دەبێت بکوژرێن، خوێنیان لە ئەستۆی خۆیانە.\n12«”ئەگەر پیاوێک لەگەڵ ژنی کوڕەکەی جووت بوو، ئەوا هەردووکیان دەبێت بکوژرێن، ئەوپەڕی بەدڕەوشتییان کردووە، خوێنیان لە ئەستۆی خۆیانە.\n13«”ئەگەر پیاوێک وەک ژن لەگەڵ نێرێک ڕاکشا بوو، ئەوا هەردووکیان شتێکی قێزەونیان کردووە و دەبێت بکوژرێن، خوێنیان لە ئەستۆی خۆیانە.\n14«”ئەگەر پیاوێک ئافرەتێک لەگەڵ دایکەکەی بخوازێت، ئەوە بەدکارییە، پیاوەکە و هەردوو ژنەکە دەبێت بە ئاگر بسووتێنرێن، هەتا بەدکاری لەنێوتاندا نەبێت.\n15«”ئەگەر پیاوێک لەگەڵ ئاژەڵێکدا جووت بوو، دەبێت پیاوەکە بکوژرێت و ئاژەڵەکەش بکوژرێت.\n16«”ئەگەر ئافرەتێک لە ئاژەڵێک نزیک بووەوە بۆ جووتبوون، ئەوا ئافرەتەکە و ئاژەڵەکەش بکوژن، خوێنیان لە ئەستۆی خۆیانە.\n17«”ئەگەر پیاوێک خوشکی خۆی هێنا، کچی باوکی یان کچی دایکی و لەگەڵ یەک جووت بوون، ئەوا ڕیسواییە، دەبێت لەبەرچاوی گەلەکەیان ببڕدرێتەوە، ناموسی خوشکی خۆی بردووە، تاوانی خۆی لە ئەستۆ دەگرێت.\n18«”ئەگەر پیاوێک لەگەڵ ژنێک جووت بوو لە ڕۆژانی خوێنلێچوونی مانگانەی، ئەوا دەبێت هەردووکیان لە گەلەکەیان ببڕدرێنەوە، چونکە پیاوەکە خوێنلێچوونی ئافرەتەکەی ئاشکرا کردووە و ئافرەتەکەش خوێنلێچوونی خۆی ئاشکرا کردووە.\n19«”لەگەڵ خوشکی باوکت یان خوشکی دایکت جووت مەبە، ئەوەی وا بکات، ئەوا هەردووکیان تاوانی خۆیان لە ئەستۆ دەگرن، چونکە ناموسی کەسوکاری خۆی بردووە.\n20«”ئەگەر پیاوێک لەگەڵ مامۆژنی خۆی جووت بوو، ئەوا ناموسی مامی خۆی بردووە، هەردووکیان تاوانیان لە ئەستۆ دەبێت، دەبێت بە وەجاخکوێری بمرن.\n21«”ئەگەر پیاوێک براژنی خۆی هێنا ئەوا گڵاوییە، ناموسی براکەی بردووە، دەبێت هەردووکیان وەجاخکوێر بن.\n22«”هەموو فەرزەکانم بەجێبهێنن و یاساکانم پەیڕەو بکەن و جێبەجێیان بکەن، بۆ ئەوەی ئەو خاکە نەتانڕشێنێتەوە کە بۆ نیشتەجێبوون دەتانهێنمە ناوی. 23بە ڕێی نەریتی ئەو نەتەوانەدا مەڕۆن کە من لەپێشتانەوە دەریاندەکەم، چونکە هەموو ئەم شتانەیان کرد، جا ڕقم لێیان بووەوە. 24بەڵام بە ئێوەم فەرموو کە دەبنە خاوەنی خاکەکەیان، من دەیدەمە ئێوە هەتا ببنە میراتگری، خاکێک شیر و هەنگوینی لێ بڕژێت، من یەزدانی پەروەردگارتانم کە لەنێو گەلان جیای کردنەوە.\n25«”لەبەر ئەوە ئێوەش ئاژەڵی پاک و گڵاو لە یەکتر جیا بکەنەوە، هەروەها باڵندەی گڵاو و پاکیش، جا خۆتان گڵاو مەکەن بە ئاژەڵ و باڵندە و هەموو ئەوەی لەسەر زەوی دەخشێت، لەوانەی بۆم جیا کردنەوە، گوتم، گڵاون. 26دەبێت بۆ من پیرۆز بن، چونکە من پیرۆزم، من یەزدانم، ئێوەم لەنێو گەلان جیا کردەوە هەتا بۆ من بن.\n27«”ئەگەر پیاوێک یان ئافرەتێک نێوانگر یان ڕۆح ئامادەکار بوو، دەبێت بکوژرێت، بەردبارانیان بکەن، خوێنیان لە ئەستۆی خۆیانە.“»\nKSS : لێڤییەکان 20


خواردنەوەیەكی گازی، گەنجێكی 22 ساڵی كوشت - تۆڕی میدیایی خەڵک\nخواردنەوەیەكی گازی، گەنجێكی 22 ساڵی كوشت\nلە ماوەی 10 خولەكدا یەك لیتر و نیو كۆكاكۆلا ی خواردووە\nبەهۆی كۆبونەوەی گازی خواردنەوە گازییەكان لەلەشیدا، گەنجێكی چینی 22 ساڵ گیانى لەدەستدا.\nئەمڕۆ شەممە 2021.9.25 رۆژنامەی دەیلی مەیلی بەریتانی بڵاویكردەوە، گەنجێكی چینی بەهۆی خواردنەوەی (1.5) لیتر كۆكاكۆلا لەماوەی تەنها (10) خولەكدا، گیانی لەدەستدا.\nئەوەشی رونكردوەتەوە: لەماوەی كەمتر لە كاتژمێرێك دوای خواردنەوەی كۆكاكۆلاكە، گەنجە چینییە (22) ساڵیەكە هەست بە ئازارێكی زۆر دەكات لە ناوسكیدا و بەپەلە رەوانەی نەخۆشخانەی پەكینی دەكەن.\nسەرچاوەیەكی تەندروستی لەنەخۆشخانەكەوە بۆ رۆژنامەكەی ئاشكرا كردووە، لەكاتی گەشتی نەخۆشەكە بۆ هۆڵەكانی چارەسەركردن لێدانەكانی دڵی بەرز و نزمی زۆریكردووە و دووچاری پاڵەپەستۆی خوێن بووە و هاوكات خێرایی هەناسەدانیشی بەشێوەیەكی ناتەندروست بووە .\nپزیشكانی نەخۆشخانەكە ئاماژەیان بۆ ئەوە كردووە، لەرێگەی پێدانی دەرمانەكانی چارەسەر بۆ كەمكردنەوەی ئازارەكانی جگەر و بەشەكانی دیكەی لەشی نەخۆشەكە، بەڵام بەهۆی ئەوەی خواردنەوە گازییەكە جەستەی لاواز كردبوو دوای تەنها (18) كاتژمێر گیانی لەدەستدا.\nچەند پرسیارێک کە گرنگە پێش هاوسەرگیری لە خۆشەویستەکەتی بکەیت، بۆ ئەوەی لە ناخەوە بیناسیت!\nگەشتوگوزاری هەولێر؛ بە9 مانگ نزیكی تەواوی دوو ساڵی ڕابردوو گەشتیاران سەردانیان كردووە\nچین هیچ تووشبوویەكی نوێی بە كۆرۆنا تۆمارنەكرد\nخەڵك- لیژنەی تەندروستی نیشتمانی لە چین ڕایدەگەیەنێت، وشكانی سەرەكی چین هیچ حاڵەتێكی تووشبوونی نوێی بە ڤایرۆسی كۆرۆنا تۆمارنەكرد. (زیاتر…)\nچین بڕیارێكی نوێ لەبارەی وەچەخستنەوە دەردەكات\nخەڵك- دەسەڵاتدارانی چین ڕایدەگەیەنن، بەنیازن پشتیوانی لەو ژن و پیاوانە بكەن كە دەیانەوێت وەچەی سێیەم بخەنەوە. (زیاتر…)


كاربه‌ده‌ستانی ئەمنی بەڵێنیان داوە 100 شوێنی كار لە سوپا و پۆلیس بدەن به دانیشتوانی گوندە دوورەدەستەکانی دیالە تا بتوانن بەشداری بکەن لە پاراستنی باخەکاندا.\nئۆتۆمبیلە سەربازییەکان لەڕێگەیاندا بەرەو باخەکانی دیالە وەك بەشێك لە هەڵمەتێکی ئەمنی کە 21 شوبات دەستیپێکرد بۆ پاککردنەوەی چەند ناوچەیەکی بەرفراوانی پارێزگاکە لە پاشماوەکانی داعش. [خاوەنی وێنە: فەرماندەیی پۆلیسی دیالە]\nفەرماندەیی ئۆپەراسیۆنەکانی دیالە لە 1 ئازار رایگەیاند کە هێزەکانی بەتەواوەتی باخەکانی دیالەی پاککردۆتەوە لە پاشماوەکانی رێکخراوی "دەوڵەتی ئیسلامی" (داعش).\nلە 21 شوبات، هێزەکانی عێراق هەڵمەتێکی بنکە فراوانی چوار رۆژەیان ئه‌نجامدا بۆ گەڕان بەدوای پاشماوە و حەشارگەکانی داعشدا لە چەندین باخی نێو پارێزگاکە.\nفەرماندەی ئۆپەراسیۆنەکانی دیالە لیوا عەبدولموحسین عەباسی وتی یەکە سەربازییه گه‌وره‌كانی فیرقەی 5ی سوپا و پۆلیسی دیالە و هێزی ئاسمانی، لەگەڵ هێزە خێڵەکیەکان بەشدارییان کرد لەم هەڵمەتەدا.\nبە دیارونای وت: "سەرەتا پلانمان دانا و ئامانجەکانمان دەستنیشانکرد و دواتر باخەکانمان پشكنی و بەسەرماندادان کە بەگوێرەی هەواڵگریمان چالاکی تیرۆریستییان تێدابوو."\nبەسەر باخەکاندا درا، لەنێویاندا مەخیسە، ئەبو کەرمە، جەلابی، کوببە، شێخی، ئەلبو حاید و حەوزی وەقف، کە کەوتوونەتە شارۆچکەکانی عەزیم، ئەبی سەیدا و ئابارە لە باکوری دیالە.\nعەباسی وتی هەڵمەتەکە بریتیبوو له "شه‌نوكه‌وكردنی ناوچە کشتوکاڵییه فراوانه‌كان بۆ دۆزینەوەی ئەندامانی تیرۆریستان و شانەکانیان کە لەوێ خۆیان شاردبۆوە".\nوتی ئەمەش بووە هۆی "كوشتنی سێ تیرۆریست بە پاڵپشتی ئاسمانی لە سوپاوە، لەگەڵ دەستگیرکردنی چەند گومانلێکراوێك و تێکشکانی شوێنی پشوودان و دەستبەسەراگرتنی چەندین بۆمبی دەستکرد و چەك".\nبەگوێرەی راپۆرتە ئەمنیەکان، پێنج شوێنی پشوودانی داعش کە بۆ خۆشاردنەوە بەکاردەهێنران روخێنران.\nوتی: "ژمارەیەکی کەم لە تیرۆریستان خۆیان شاردبووه‌وە لە باخەکاندا و بە دەستپێکی هێرشەکە، زۆربەیان هەڵاتبوون. بەڵام هێشتا بەدوایان دەکەوین و لەهەرکوێ بن تێکیاندەشکێنین."\nعەباسی وتی: "باخەکان بەتەواوی لە تیرۆریستان پاککراونەتەوە و سەرکەوتووبووین لە بەتەواوی پاککردنەوە و پاراستنیان."\nئاماژەیکرد بەوەی "یەکەکەمان لە هەموو شوێنێك جێگیرکرد و بازگە و هێڵەکانی بەرگریمان دانا،" جەختیکردەوە لەوەش كه دۆخەکە "دڵنیایی بەخشە".\nزیادبوونی هاریکاریی هاوڵاتیان\nهێزە ئەمنیەکان رێگە و دەرچەکانیان لە نزیکەی سێ کیلۆمەتر بەقوڵایی نێو باخەکان کردەوە بۆ پاراستنی ئەمنیەتی ئەوێ و ئاسانکاریی جوڵەی ئۆتۆمبیلە سەربازییەکان.\nهێزەکان لەو ناوچانە جێگیرکران کە پێشتر بۆ ژمارەیەك ساڵ پێیان تێ نەخستبوو.\nئەحمەد رەزوقی ئەندامی ئەنجومەنی پارێزگای دیالە وتی باخەکان حەشارگەیەکی نمونەیی ده‌به‌خشنه تیرۆریستان چونکە سەوزایی و گژوگیا بەربەست لەبەردەم چاودێریی ئاسمانییدا دادەنێن و رێگردەبن لە ئۆتۆمبیلە زرێپۆشەکان لەوەی بچنە قوڵاییانەوە.\nبە دیارونای وت: "هەرچەندە لە ژمارەدا کەمن، ئەم ئەندامانەی [داعش] سەرچاوەی مەترسین. هەندێکیان نیشانگرن و ئەوانیدی بۆمبی دەستکرد لەسه‌ر رێگە کشتوکاڵیەکان دەچێنن یان هاوەن دەهاوێژن لە باخەکانەوە بەرەو گوندەکانی ئەو ناوچەیە."\nوتی: "ئەوەی ئەم هەڵـمەتەی ئەمدواییەی جیاکردەوە ئەوەبوو ناوچەیەکی فراوانی لە باخەکان پاککردەوە، لەکاتێکدا رێگەی بە هێزە ئەمنیەکان دا ناوچەکە بەدەستەوە بگرن، کە گرنگە لە رێگرتن لە تیرۆریستان لە گەڕانەوە بۆی."\nرەزوقی ستایشی خەڵکی ناوچەکەشی کرد بۆ پشتیوانی و ئاستی بەرزی هاریکارییان لەگەڵ هێزە ئەمنیەکان.\nسەرۆکی ئەنجومەنی پارێزگای دیالە، عەلی داینی وتی: "حکومەت هەوڵدەدات دەرفەتێك بداتە دانیشتوانی گوندە کشتوکاڵیەکان بۆ بەشداریکردن لە پاراستنی ئاسایش."\nبە دیارونای وت: "بەرپرسانی ئەمنی لە بەغدا بەڵێنی پێدانی 100 شوێنی كاریان داوە لە سوپا و پۆلیسدا بۆ دانیشتوانی ئەم گوندانە و جێگیرکردنیان وەك بەشێك لەو یەکانەی بەرپرسن لە پاراستنی ئاسایشی باخەکان."\nداینی باسی لە گرنگی ئەم هەنگاوە کرد لە داخستنی ئه‌و بۆشاییه ئەمنییانه‌دا کە توندڕەوان بەکاریاندەهێنن بۆ چوونەناو و کۆنترۆڵکردنی ناوچە کشتوکاڵیەکان.\nمن پێویستم به یارمه‌تییه. هه‌ڕه‌شه‌ی ئه‌لیكترۆنیم پێده‌گات له‌سه‌ر بڵاوكردنه‌وه‌ی وێنه‌كانم. سوپاس.


داعش لە سێ پارێزگای عێراق ھێرشی کردووە\n10136 جار خوێندراوەتەوە\nچاوگێکی ئەمنی عێراق لە کەرکوک بە ئێن ئاڕ تی راگەیاند، لە ئەنجامی ھێرشێکی چەکدارانی داعش بۆسەر گوندی سەتیحەی سەربە ناحیەی رەشاد، ١٢ پۆلیسی فیدڕاڵی کوژراون و پێنجی دیکە برینداربوون. ھاوکات، بەرپرسی لیژنەی ئەمنی دیالە رایگەیاند، لە ناحیەی عەبار چەکدارانی داعش ھێرشیان کردووە.\nئەمڕۆ یەکشەممە، چاوگێکی ئەمنی عێراق بە ئێن ئاڕ تی راگەیاند، دەرەنگانێکی شەوی رابردوو لە گوندی سەتیحەی سەربە ناحیەی رەشاد چەکدارانی داعش ھێرشیانکردووەتە سەر پۆلیسی فیدڕالی و شەڕو پێکدادان لە نێوانیاندا روویداوە.\nئاماژەی بەوەشدا، پێکدادانەکە کاتژمێرێکی خایاندووە و لە ئەنجامدا ١٢ پۆلیس کوژراون و پێنجی دیکە برینداربوون.\nچاوگەکە ئەوەشی خستەڕوو، ھێزی پشیوانی لە کەرکوکەوە رەوانەکراوە و توانراوە چەکدارانی داعش ناچاربکەن پاشەکشەبکەن.\nلەلایەکی دیکەوە، سادق حسێن بەرپرسی لیژنەی ئەمنی لە پارێزگای دیالە بە ئێن ئاڕ تی راگەیاند، شەوی رابردوو چەکدارانی داعش ھێرشیان کردووەتە سەر ناحیەی عەبارە.\nھەروەھا، چاوگێکی ئەمنی بە میدیا ناوخۆییەکانی عێراقی راگەیاند، چەکدارانی داعش\nئاماژەی بەوەشدا، بەھۆی تەقینەوەی بۆمبێکی چێنراو دوو ھاوڵاتی سیڤیل برینداربوون کە برای یەکتربوون و دوو پۆلیسی فیدڕاڵیش برینداربوون.\nئاماژەی بەوەشدا، لەکاتی ھێرشی چەکدارانی داعش، سەرەتا دانیشتوانی ناحەیەی عەبارە رووبەرویان بوونەتەوە.\nلەلایەن خۆیەوە حەشدی شەعبی رایگەیاند، شەوی رابردوو چەکدارانی داعش لە ناوچەی یەنکجە لە پارێزگای سەڵاحەدین ھێرشیان کردووەتە سەر چەکدارانی حەشد و لەئەنجامدا چەکدارێکی حەشد برینداربووە، بەڵام برینەکەی سەخت نیە.\nھەرچەندە لەساڵی ٢٠١٧ حکومەتی عێراق کۆتاییھاتنی داعشی راگەیاند، بەڵام ناو بە ناو چەکدارانی سەر بەو گروپە ھێرش دەکەنە سەر ھێزە ئەمنییەکان و ھاوڵاتیان، لە ماوەی رابردووشدا ھێرشەکانیان زیاتر کردووە.


ڤیدیۆ.. ئاگر ب پارکا زاخۆ کەفت\nوێنە.. شڤانەک ل سۆران ب تەقەیا پاسدارێن ئیرانێ برینداربوو\nبڤێ رێکێ خۆ ژ خەمۆکیێ رزگاربکە\nد بوویەرەکا هاتن و چوونێ دا سێ کەسان ژیانا خۆ ژ دەست دان\nبۆچی پەنجەرێن بالەفرێ چارگۆشە نینە؟\nلدیف بەلگەنامەیەکا دەولەتا عوسمانی کەرکوک پشکەکە ژ کوردستانێ\nمیقداد بەدرخان و ئارمانجا ڕۆژنامەیا کوردستانێ\n4/22/2019 5:38:33 PM\n3817 جار خوێندراوەتەوە\nسەد و بیست و یەک ساڵ ب سەر ساڵڤەگەرا ڕۆژنامەگەریا کوردی رە دەرباس بوون. کورد ژ ڕۆژنامەیەکێ بوون خوەدانێ ب سەدان ڕۆژنامە، کۆڤار ، تەلەڤزیۆن، ڕادیۆ و ناڤەندێن دن یێن ڕۆژنامەگەری و چاپەمەنیێ. ژ ھێلا نڤیس، تەکنیک و کوالیتیێ ڤە، د ناڤا وان سەد و بیست و یەک سالان دە، سەری ھەتا بنی، گوھەرتن ب سەر ڕۆژنامەگەری و چاپەمەنیا کوردی رە ھات. لێ دڤێ مرۆڤ پرس بکە گەلۆ ئارمانجا کو میقداد میدحات بەدرخان ل سەر وێ ڕۆژنامەیا کوردستانێ دەرخست چ بوو. چما ناڤێ کوردستانێ ل ڕۆژنامەیێ کر. چاوا و د چ ڕەوشەکێ دا بریارا دەرخستنا ڕۆژنامەیا کوردستانێ دا. چاوا دەستپێکر و چاوا کارێ وی ب داوی ھات.\nگەر تاکێ کورد، ب تایبەتی ڕۆژنامەڤانێن کورد ڤان پرسان ل خوە بکن و لێکۆلینێ ل سەر ھەولدانێن میقداد بەدرخان دا بکن، دێ ب باشی ل ئارمانجا ڕۆژنامەیا کوردستانێ تێبگەھن و دێ ببینن کا رەوشا ڕۆژنامەگەریا کوردی ڕۆژا مە یا ئیرۆ دا چ قاس کومباخ و نەباشە.\nپشتی تێکچوونا شۆرەشا بەردخانیان د سالا ۱٨٤۷ێ دا، عوسمانیان بەدرخانی ژ بۆ باژارێ قاھیرەیا پایتەختا میسرێ نەفی کر. عوسمانیان ب سەدەما خەباتا نەتەوی، مالباتا بەدرخانیان ژ کوردستانێ دەرخست. لێ میقداد میدحات بەدرخان، ژ بۆ بەردەوامیدان ب خەباتا نەتەوی ڕێکەکا نوو جەرباند. ئەڤ ژی پێشخستنا چاند و زمان و تاکێ کوردی و ناساندنا کوردان ب رێکا ڕۆژنامەگەریێ بوو و میرێ کوردان رێ ل بەر دەستپێکا خەباتەکا نوو یا نەتەوی ڤەکر.\nمیقداد میدحات بەدرخان دەربارێ ئارمانجا ڕۆژنامەیا کوردستانێ دبێژە ( من ڕۆژنامەیەک دەرخست. من ناڤێ وی کر کوردستان. ئەز دخوازم کوردان ژ ھێلا، چاندی، سیاسی، زمان، ئابۆری و زاستی ڤە کوردان ھوشیار بکم).\nئەگەر ئەم ئارمانجێن ڕۆژنامەیا کوردستانێ و رەوشا ڕۆژنامەگەریا کوردی د ئیرۆ دا بەرھەڤ بدن. دێ ھێڤیێن میقداد بەگێ کوردان گەلۆ تێدە ببینین. مخابن نا!\nئیرۆ رۆژنامەگەریا کوردی ب گشتی ب تەنێ جھێ ناکۆکی، ھەڤرکی و کرێتکرنا ئالیێن سیاسی و پارتیێن کوردی یە. کا ھزرا نەتەوی و کا کی ڕۆژنامە، تی ڤی و ناڤەندەکا ڕۆژنامەگەری بەحسا یەکێتیا نەتەوی و یەکگرتنا گەلێ کورد دکە.\nجیھان ل سەر خاک و نەتەوە و دەولەمەندیا کوردستانێ د ناڤ شەرەکی مەزن و بێئەمان دایە، ڕۆژنامەگەریا کوردی نووچە و بوویەرێن ھەزاران کیلۆمەتران دووری وەڵاتێ خوە دوەشینە. ل شوونا ژ بۆ چارەسەریا بنگەھین و زەلالکرنا پرسگرێکێن بنگەھین یێن گەل بگەڕە، لێ بەحسا چیرۆک و دەستان و بوویەرێن ب ھەزاران کیلۆمەتران ژ خوە دوور دکە.\nبەرژەوەندیێن تاکەکەسی و حزبی بەشەکا سەرەکی یا مژارێن ڕۆژنامەگەری و چاپەمەنیا کوردی یە.\nڤەشارتنا ئاریشەیێن جڤاکی و ھزری د بن ناڤێن تەکنەلۆژیا و پێشکەتنا زانستا سەردەمیانە ب رێکا چاپەمەنیێ کارەکێ سەرەکی یە. دۆبلاژکرنا فیلم، ستران و بەرنامە و کۆپیکرنا وان بۆ ستایلەکا نە کوردی لێ پێشکێشکاریەکا ب زمانێ کوردی ھەر کاناڵ و ڕادیۆ و ماڵپەرەک داگیر کریە.\nئەگەر ئەم ب ئاوایەکێ کوور بەحسا وان ئاریشەیان بکن، ژ خوە پێدڤی ب دەمەک زێدە و لێکۆلینێن ھوور ھەیە.\nد ئەنجامێ دا مرۆڤ دکارە بێژە، ب گشتی ڕۆژنامەگەریا کوردی ل گۆری ئارمانجا دامەزراندنا یەکەمین ڕۆژنامەیا کوردی و دامەزرێنەرێ وێ نامەشە.\nزێری د بازاڕێن هەرێما کوردستانێ دا\nپشکەک ژ وەلاتیێن باژارێ ئاکرێ خرڤەبوون


ئه‌نفالستان – مارتین و مونتەها هاتنەوە تراژیدیای مناڵانی شەنگال ……………………………………. ڕزگار عومەر\nمارتین و مونتەها هاتنەوە تراژیدیای مناڵانی شەنگال ……………………………………. ڕزگار عومەر\nتەموز 07, 2018 Omer شه‌نگال, وتار لێدوان نووسین ناچالاککراوە لە مارتین و مونتەها هاتنەوە تراژیدیای مناڵانی شەنگال ……………………………………. ڕزگار عومەر\nمارتین و مونتەها هاتنەوە\nتراژیدیای مناڵانی شەنگال\nلە میدیاکانی عێراقدا چیڕۆکی دۆزینەوەی دوو مناڵی ئێزیدی لە مانگی شەشی ئەمساڵدا جێگای سەرنج بوو گرنگیان پێدا.دوو مناڵ سەر بە دوو خێزانی جیاوازو لە دوو شوێنی جیاواز دۆزرانەوە. سەرەتای مانگی ٣ی ساڵی ٢٠١٤ تیرۆریستانی داعش پەلاماری شەنگالیان داو کۆمەڵکوژی ئێزیدیەکان دەستی پێکرد، ئەو دەمی وێنەی بەڕێز (خدیدا مصطو) کە ناسراو بوو بە ابو ماجد الطباخ دەنگدانەوەیەکی گەورەی هەبوو،کاتێك بە گریانێکی قوڵەوە لە وێنەی ئەندامانی خێزانەکەی خۆی بە دەستەوە بوو.ئێمە لێرە مامەڵە لە گەڵ دوو چیڕۆك دوو تراژیدیا دەکەین .\nسەرەتا بە چیڕۆکی مونتەها دەست پێ دەکەین کە لە دوای کوشتنی دایك وچوار لە خوشك وبراکانی لە لایەن داعشەوە ناویان گۆڕیبوو بۆ ڕیماس. ماوەیەك بەر لە ئێستا باوکی مونتەها لە ڕێ ی فەیس بوکەوە وێنەیەکی پێدەگات، وێنەی کچێکی مناڵ کە لە خانەی بێ سەرپەرشتانی گەڕەکی زهور لە موسڵ بەخێودەکرێ وکە لە تەمەنی ٣ ساڵیەوە هێناویانە بۆ ئەم خانەیە چیڕۆکی گەیشتنی بەم خانەیە ڕوون نیە! باوکی مونتەها دوای بینینی وێنەکە دەم دەست دەزانێ ئەمە کچەکەی خۆیەتی و دەڕوا بۆ موسڵ و داوای کچەکەی خۆی دەکاتەوە. لەوێ مەرجی پشکنینی DNA بۆ دائەنێن تا کچەکەی وەرگرێتەوە. حکومەتی عێراقی تاقیگایەکی پشکنینی DNA لە دەوروبەری بەغدا لە تاجی کردۆتەوە. باوکی مونتەها پشکنین دەکات و دوای ماوەیەك پشکنینەکەی دێتەوەو باوکایەتی ئەو بە فەرمی دانی پێدانراو کچەکەی وەرگرتەوە.مونتەها تەنیا زمانی عەرەبی دەزانی و باوکی خۆی بەغەریب دەزانی و بەگریانەوە خانەکەی جێهێشت!\nدەگەڕێینەوە بۆ چیڕۆکی ابو ماجدو مارتینی کچی. داعشێك ی خەڵکی موسڵ مارتین لە ساڵی ٢٠١٤ لە تەلەعفەڕ دەکڕێت! ئەم داعشە لە ئەنجامی بۆمبارکردنی فڕۆکەکان لە ناوچەی (الدشیشە) لە سوریا دەکوژرێت. ژنێك کە خۆشی تەنیایە مارتین دەبات بۆ لای خۆی و لەم ماناگانەی دوایدا لە کەمپێکی ئاوارەکان نیشتەجێ دەبێت کە لە ژێر دەستی هێزەکانی یەپەگە دایە. ئەم ژنە لەگەڵ ژنێکیتری ئاوارەی لەهەمان کەمپ دەبێتە ناخۆشیان و بەشەڕدێن، ژنەکەی تر لای ئاشکرادەبێت کە ئەو مناڵەی لای ئەو ژنەیە مناڵێکی ئێزیدیە، بۆ تۆڵە کردنەوە دەچێ لای ئاسایشی یەپەگە شکایەتی لێدەکات و ئاسایش دەسبەجێ دەیگرن، خۆشبەختانە مارتین ناوی خۆی و باوکی هەموو لەبیرماوە، لە لێکۆڵینەوەدا ژنەکە دەڵێ ئەو تەنها بەخێوی کردووەو پەیوەندی بەڕفاندنی نەبووە.\nئەم زانیاریانە دەگاتە خزمێکی باوکی مارتین کە لە هۆلندا دەژی و هەواڵ دەنێرێ بۆ باوکی مارتین و دەڵێت مناڵێکی ئێزیدی ڕفێنراو دۆزراوەتەوە کە هەمان ناوی سیانی کچەکەی تۆی هەیەو ژمارەیەکی تەلەفۆنی پێدەدات بۆ ئەوەی بچن بە سۆراغی کچەکەیان. باوکی مارتین تەلەفۆن دەکات و ئەوەی لەوبەر وەڵام دەداتەوە ئاسایشەو دەچن بۆ وەرگرتنەوەی مارتین،لەوێ وێنەکانی خیزانەکەی بە ئاسایش نیشان دەدات. کاتێك مارتین دێتە ژوورەوە یەکسەر باوکی خۆی دەناسێتەوەو یەکەم پرسیار کە لە باوکی دەکات سۆراغی ئامۆزایەکی کەمئەندامە!\nوردو درشتی ئەم چیڕۆکە ئەگەرچی بە سەرکەوتن ئەژمار دەکرێ بۆ ئیرادەو خۆڕاگری و بەردەوامی خێزانە ئێزیدیەکان، بەڵام ئەگەر بەراورد بکرێ بکە لەگەڵ تازەترین داتای بەڕێوەبەرایەتی کاروباری ئێزیدیەکان دەبینین چ برینێکی گەورە هێشتا خوێنی لێ دەچۆڕێ، ئەم داتایانە پێمان دەڵێن ئەو ئەرکە تەنیا ئەرکی قوربانیەکان نییە، بەڵکو ئەرکی هەردوو حکومەتی عێراقی وهەرێمە کە ڕۆڵی ڕاستەوخۆ بەرپرسیاریەتی تەواو لە ئەستۆ بگرن بۆ هێنانەوەی ڕفێنراوان. کات دوژمنی سەرسەختی ئەم ستراتیژی هێنانەوەی ڕفێنراوانە بە تایبەتی ئەو مناڵانەی کە تەمەنیان زۆر بچووك بوو کە ڕفێنراوان کە ئێستا وا لێکدەدرێتەوە بەشی زۆریان نەك تەنیا زمانی دایك وباوکی خۆیان لە بیرچۆتەوەو بەڵکو لە بیریشیان چووە ئەوان کێ بوون و بۆ لەوێن.\nئەم وتارەم لە ڕۆژنامەی ڕێگای کوردستان ژمارە ١١٣٢ بەرواری٣ ی تەموزی ٢٠١٨ بڵاوبۆتەوە


ئارەزووی بە دوبەی بوون، پۆلێکی نایابی سەرمایەدارانی دروستکردووە. ئەو کوردانەش کە لە دەرەوەی ئەو پۆلە ماونەتەوە وەکو 'کۆچبەرانی جەنگەڵ' دەردەکەون. ئەوانەی دوای ئەو نەوەیە هاتن کە ساڵانێک بۆ ئازادیی گەلی کورد تێکۆشان، رووبەڕووی هەلومەرجی ساڵانی 90 کراونەتەوە.\nئیسرائیل 70 ساڵ لەمەوبەر دەوڵەتەکەی خۆی راگەیاند. هەر لەو رۆژەوەی دامەزراوە تاوەکو ئەمڕۆ لە ژێر هەڕەشەی سیاسی و جەنگدا بەردەوامی بە وجوودی خۆی دەدات. بەڵام ئەسڵی کارەکە ئەوەیە، لە رۆژهەڵاتی ناوەڕاست تەنانەت ئەو وڵاتانەی میانڕەوانەترین سیاسەتیان بەرامبەر ئیسرائیل هەیە، هەمیشە زاتی ئەوە دەکەن دەوڵەتێکی فەڵەستینی لە شوێنی دەوڵەتی ئیسرائیل پێشنیاز بکەن.\nهەرچەندە لە چەند ساڵی رابردووەوە بۆ ئێستا دەستپێشخەرییەکانی جیهانی عەرەبی بۆ ئاشتەوایی، چووە قۆناغێکی گرنگ. بەڵام نوێبوونەوەکانی سیاسەت لە هەر ئان و ساتێکدا ئەگەری پێچەوانەبوونەوەی لەخۆیدا هەڵگرتووە. هەر بۆیە ئیسرائیل هیچ کاتێک وجوودی خۆی لەسەر ئەم جۆرە سیاسەتانە هەڵناچنێت. بەڵکو بە گشتی لەسەر ئەو رێچکەیە دەڕوات کە خۆی دەیزانێت.\nبیرمەندانی پێشەنگ لە تەلئەڤیڤ و کەسایەتییە گرنگەکانی وڵاتانی جیهان، بەتایبەتیش لە رۆژهەڵاتی ناوەڕاست ئەو دیالۆگ و پەیوەندییانەی پێشیخستوون بە بنەما هەژماریان دەکەن. ئەم بنەمایە بۆ لەسەرپێ وەستان و پێشکەوتنیان دەبێتە زەمینەسازی و کۆنکریت بۆ ئەم قۆناغە.\nئیسرائیل سەرەڕای هەموو گوشار و سەختییەکان گەیشتە پێگەیەکی زۆر بەهێز... ئیسرائیل سەرەڕای هەموو ئەو گوشار و سەختییانە ئەوەندە بەهێز بوو، دواجار هێزێکی وەکو رووسیا داوا لە ئیسرائیل دەکات، ئەمریکا رازی بکات بۆ ئەوەی کۆمپانیاکانیان بەشدار بن لە دووبارە بنیاتنانەوەی سووریا.\nئیسرائیل بەو پێگە بەهێزەیەوە لە هەمان کاتدا خاوەن بەهێزترین لۆبییەکانی جیهانە. بەڵام سەرەڕای ئەمەش هێڵی بەرگریی خۆی بە تۆکمەیی لە ئامادەباشی داناوە لە بەرامبەر ئەگەری هەر هێرشێک.\nئیسرائیل وڵاتێکە دژایەتیی لەمێژینەی هەمیشەیی دەوڵەتانی عەرەبیی دەوروبەری خۆی بە ئەزموون وەرگرتووە. نەوەکانی ئیسرائیل، ئەگەرچی بە هەر چوار لای جیهاندا بڵاوەیان کردووە، پەیوەندیی نێوانیان هەر بە تۆکمەیی هێشتووەتەوە.\nبا بێینە سەر کوردەکان؛\nکوردەکان لە رۆژهەڵاتی ناوەڕاستدا لەگەڵ ئیسرائیل هەمان چارەنووس هاوبەشی پێدەکەن. هەتا بەراورد بە ئیسرائیل هەلومەرجەکە لەبارتریشە. ئیسرائیل لەو رۆژەوەی دامەزرا وڵاتێک بوو لە نێو شەڕدا بوو. بەڵام کوردەکان لە سەدان ساڵ لەمەوبەرەوە دووچاری هەموو جۆرە ستەم، گوشار و کۆچێک بوونەتەوە. ئەمە لەکاتێکدا هاوشێوەی نەتەوەکانی دیکەی رۆژهەڵاتی ناوەڕاست موسڵمان بوو.\nفرانتس فانۆن کە بە باوکی دژە-چەوسێنەرەکان دەناسرێت و بیرمەند و نووسەرە دەڵێ:"من بەندی ئەو خەیاڵە نیم کە کەسانێک بۆیان کێشاوم، بەڵکو بەندی ئەو روواڵەتەم کە خۆم هەمە".\n"لەکاتێکدا ئیسرائیل بە قەزا و بەڵای خۆیەوە بەندی روواڵەتی خۆیەتی، کوردەکان گیرۆدەی ئەو خەیاڵەن کە کەسانێک بۆیان کێشاون".\nلەوانەیە هاوچارەنووسیی کوردان لەگەڵ ئیسرائیل لە بەرژەوەندیی چەپی کورد و ئوممەتییەکانی کورد نەبێت، بەڵام ئەمە راستییەکە.\nهەر لەبەر ئەوەشە تورکیا و ئێران بە دەوڵەتبوونی کورد بە گەورەترین 'شەیتانی' رۆژهەڵاتی ناوەڕاست دەچوێنن کە ئیسرائیلە.\nتورکیا و ئێران بەردەوام دەڵێن 'رێگە بە دووەمین ئیسرائیل نادەین' کە ئەمە یەک لە سادەترین نموونەی هاوچارەنووسبوونی کورد و ئیسرائیلە.\nئەمڕۆ ئەو دەستکەوتانەی کوردەکان لە باشوور و باشووری رۆژئاوای کوردستان بەدەستیانهێناوە، لەلایەن تورکیا و ئێرانەوە بە هەموو شێوەیەک هەوڵدەدرێت ئاستەنگی بۆ دروستبکرێت. بەڵام کوردەکان هێشتا چاوەڕێی ئینساف لە تورکیا و ئێران دەکەن و بۆ ئەوەی ئەوان زویر نەبن ئەوەی لەدەستیان بێت ئەنجامی دەدەن، ئەمە سەرەڕای ئەوەی تورکیا و ئێران لەکاتی ریفراندۆمی سەربەخۆیی کوردستان هەوڵیاندا تەواوی دەستکەوتەکانی کورد بە یەکجاری لەبار ببەن!\nبێگومان بیرمەند و سیاسەتمەدار هەن کە دەزانن کوردستان لەم پێگەیەدایە. بەڵام لەبەر ئەوەی بە پەنجەی دەست دەژمێردرێن و ژمارەیان کەمە، ناتوانن رزگار بن لەو ئەکادیمسیەن، سیاسەتمەدار و بیرمەندانەی دەیانەوێ وەکو تورک، عەجەم و عەرەب بن و وەکو ئەوانیش بیردەکەنەوە.\nئەو ستافانەی لە گەورەشارەکانی وڵاتانی چەوسێنەر پێگەیشتوون، ''هەوڵدەدەن بە ئەفەندییەکانیان بچن، کەچی خۆیان لادەدەن لەوەی لە گەلەکەی خۆیان بچن'' چونکە بەڕای ئەوان گەلەکەی خۆی مامەڵەی کۆیلەی لەگەڵدا دەکرێت و بێ ناسنامەیە...\nئیتر ئەم دۆخە یەکێک لە گەورەترین ئاستەنگەکانی لەبەردەم ئەوە دروستکردووە کە کوردان سیاسەتێکی تەندروستانە بکەن. ئەوەی کە دەگوترێ بە ''ئەفەندی''یەکەی دەچێت، واتای ئەوەیە بەرامبەر ئەمریکا، وڵاتانی ئەوروپا و ئیسرائیل بووەستیتەوە کە ئێستا پشتیوانی لە کورد دەکەن. ئەگەرچی ئەو هاوکارییانەی ئێستا ئەمریکا و هاوپەیمانان لە باشوور و باشووری رۆژئاوای کوردستان، ئەم تێزە لە نێو کوردەکاندا پووچەڵ دەکاتەوە، بەڵام ئەمە لە هزرەکاندا ناسڕێتەوە.\nهەر بۆیە ئەم هەڵیت و پەڵیتەی کە دەڵێ ئیسرائیل هێشتا دوژمنە، ''ئەمریکا و هاوپەیمانانیش لە بەر بەرژەوەندیی خۆیان لە ناوچەکەدان'' بۆ ئەوان قورسترە. (ئەمە بابەتێکی جیایە و نامەوێ لە باسەکە دەربچم.)\nلەبەر ئەوەی ئەم لۆژیکە کوردانی باشووریشی خستووەتە ژێر کاریگەرییەوە، ئەوانیش نایانەوێ وەکو وڵاتانی ئەوروپا و ئیسرائیل بن. بوون بە دوبەی و بوون بە دوبەیی گەورەترین خەونی ئەوانە...\nبە دوبەیی بوونی کوردان...\nکاتێک دەگوترێ دوبەی، زۆربەی مرۆڤەکان بیریان بۆ وڵاتێکی پێشکەوتوو و دەوڵەمەند دەچێت. راستە کە دەوڵەمەندە، بەڵام دەوڵەمەندە لە سەرمایە. دەوڵەمەندی کولتوور و هونەر نیە. میسرێکی هەژار لەڕووی دەوڵەمەندیی هونەر و کولتوورەوە زۆر لەپێش دوبەی (ئیماراتە). دوبەی هیچ بەرهەمێکی هونەری و کولتووریی نییە تا نمایشی بکات.\nبەکورتی دوبەی شوێنێکە بە بینا بەرزە کێوئاساکانی یانەی شەوانە و قومارخانەکان لەخۆی کۆدەکاتەوە. باخچەی کەیف و سەفای شێخ و شێخزادەکانی سعوودیە و کوەیتە. بەڵام ئەو بازرگانیەی دوبەی لەگەڵ جیهانی رۆژئاوا، دوبەی بەرەو رۆژئاواییبوون و ئەوروپاییبوون دەبات. دوبەیش بە بێ یەک و دوو خۆی لەگەڵ ئەو دۆخە دەگونجێنێت. باشکردنی پەیوەندییەکان دوبەی لەگەڵ ئیسرائیل یەکێک لە پێویستییەکانی ئەم گۆڕانکارییەیە.\nپەیوەندییەکانی کورد لەگەڵ جیهانی رۆژئاوا ئەگەرچی تازە نین، بەڵام لە بەرەنگاربوونەوەی داعشدا چوونەتە ئاستێکی نایاب. پرسی کور و کوردستان لە سایەی بەرەنگاربوونەوەی داعش گەیشتە خاڵێکی وەهاوە کە ئیدی سیاسەتی کوردیش ناتوانێ خۆی لەگەڵدا بگونجێنێت.\nلەکاتێکدا پێویستە ئەم پەیوەندییانەی کوردەکان بەکاربهێنرێت و بەرەو رۆژئاواییبوون هەنگاو بنرێت، پێداگری دەکەن لەسەر بە دوبەی بوون. بەکارهێنانی دەستەواژەی ''کوردستان وەکو دوبەی لێدەکەین'' لەلایەن بەشێک لە بەرپرسانی باشووری کوردستانەوە بەدبەختییەکی گەورەیە.\nئەگەر لە ماوەیەکی کورتیشدا نەبێت، دەکرێ لەبری بوون بە دوبەی، ببن بە ئیتاڵیا، ئیسپانیا، پرتوگال و یۆنان. بۆ بوون بە ئیسرائیل دەتوانن هەنگاو بنێن، بۆ نا؟\nئەگەر جووەکان دوای مێژووێکی 70 ساڵەی بە دەوڵەتبوون، گەیشتبنە رادەی ململانێکردن لەگەڵ جیهان، کوردی 50 ملیۆنی کە لەسەر خاکەکەی خۆیدا دەژی، ناتوانێ چی بکات؟\nگەلی کورد لە باشوور و باشووری رۆژئاوای کوردستاندا و لە بەرەنگاربوونەوەی لەگەڵ داعش بەو داستانە قارەمانێتییەی بە هەموو جیهانی نیشاندا کە دەتوانێت چی بکات.\nدەکرێ جیهانی رۆژئاوا بەدەوڵەتبوونی کوردان پشتڕاستنەکاتەوە. بەڵام ئیسرائیلیش هەمان چارەنووسی هەبوو. کاتێک ئیسرائیل کۆششی سەربەخۆیی دەکرد، لە بەریتانیا بەولاوە هیچ لایەنێک پشتیوانی نەکرد. لە سۆڤیەتی رووسیاوە تاوەکو ئەمریکا هەمووان دژی بوون.\nبەڵێ، کوردانیش هەمان چارەنووسی ئیسرائیل هاوبەشی پێدەکەن، بەڵام کوردان ئاگایان لەمە نییە.\nتورکیا و ئێران گەورەترین ئاستەنگ دروستدەکەن بۆ ئەوەی کوردان راستییەکان وەکو خۆیان نەبینن و هەڵسەنگاندنی بۆ نەکەن. ئارەزووی بە دوبەی بوونی کوردانی باشوور، لە ئێستاوە گێرەشێوێنیی وەهای دروستکردووە کە هێشتا نابینرێت. هەندێک شوێنی هەولێری پایتەخت لە ئێستاوە بووەتە شوێنی گەڕان و سووڕانی کەسانێک لە ژێر چەتری بەرپرسان و ''مەسئولەکان''.\nئارەزووی بە دوبەی بوون، پۆلێکی نایابی سەرمایەدارانی دروستکردووە. بەڵام ئەوانەی دوای ئەو نەوەیە هاتن کە ساڵانێک بۆ ئازادیی گەلی کورد تێکۆشان، رووبەڕووی هەلومەرجی ساڵانی 90 کراونەتەوە.\nئەم دۆخە کێشە و ئاریشەی زۆرلەگەڵ خۆیدا دەهێنێت. کێشەی کۆجبەرانی جەنگەڵەکان دروستدەکات کە بەم دواییە گەواهیدەری بووین. ئارەزووی بە دوبەی بوون، پۆلێکی نایابی سەرمایەدارانی دروستکردووە. ئەو کوردانەش کە لە دەرەوەی ئەو پۆلە ماونەتەوە وەکو 'کۆچبەرانی جەنگەڵ' دەردەکەون. ئەوانەی دوای ئەو نەوەیە هاتن کە ساڵانێک بۆ ئازادیی گەلی کورد تێکۆشان، رووبەڕووی هەلومەرجی ساڵانی 90 کراونەتەوە.\nئەو کۆچبەرانە لەبەر هەژاری و گوشاری سیاسی ناڕۆن. بەڵکو ئەوانە تەنیا لەبەر ئەو هۆکارەی لەسەرەوە باسمانکردن دەرۆن؛ لەبەر ئەوەی نەیانتوانی ببنە خاوەنی ئەو ژیانە پڕ لە رەفاهیەتە کە لە ژێر چەتری ستافی سیاسی و مەسئولەکان دەبرێتە سەر، بیریان لەوە کردەوە وڵات جێبهێڵن.\nلێرەدا بۆ کردنەوەی رێگەی بەردەم کورد، ئەرکی گرنگ دەکەوێتە سەر شانی پارتی دیموکراتی کوردستان. چونکە پارتی لە پێگەی سەرۆکی خێزانە بۆ کوردەکان. پرسی کوردستان بەجۆرێک گەورەیە کە نابێت دوای پەکەکە و مام جەلال بۆ ئینسافی یەکێتی نیشتمانی کوردستان جێبهێڵرێت.\nپارتی لەبەر پێویستیی ئەم بەرپرسیارێتییە گەورەیە، لەسەریەتی سیاسەت بەرهەم بهێنێت. بەجۆریک ئەمەش لەبەر چاو بگرێت کە ئەو متمانە پڕ لە زێدەڕۆییە بۆ تورکیا مایەپووچە...\nلەسەر ئەم بنەمایەدا بابەتی داهاتووم ؛ ''پارتی ساڵانی زێڕینی بەسەردەبات بەڵام...'' دەبێت کە بەرپرسیارێتی و ئەرکەکانی پارتی و چۆنێتیی تێکەڵبوون و مامەڵەی لەگەڵ گەل لەخۆدەگرێت.


ئەنفلۆنزای باڵندە گەڕایەوە - تۆڕی میدیایی خەڵک\nئەنفلۆنزای باڵندە گەڕایەوە\nئەنفلۆنزای باڵندە زیانێكی زۆری بە پارێزگای سەڵاحەدین گەیاندووەو بۆ ڕووبە‌ڕوبونەوەی ئەو ڤایرۆسەو ڕێگریكردن لە بڵاوبوونەوەی ژوورێكی هاوبەش پێكهێنراوە.\nئیحسان خالید بەڕێوەبەری ڤێتێرنەری پارێزگای سەڵاحەدین بە رۆژنامەی سەباحی راگەیاند: بۆ رێگری كردن لە بڵاوبوونەوە و نەگواستنەوەی بۆ ناوچەكانی دیكەی پارێزگاكە لیژنەیەك پێكهێنراوە بۆ رووبەڕووبونەوەی نەخۆشی ئەنفلۆنزای باڵندە، كە لە ئێستادا لە چەند كێڵگەیەكی پەلەوەر تۆمار كراوە.\nوتیشی: لە كێڵگە پەلەوەرییەكان نمونەكەی رەوانەی تاقیگەكانی شاری بەغدا كراوە، بۆ دڵنیابوونەوە لە جۆری ڤایرۆسەكە.\nئاماژەی بۆ ئەوەكرد: ژمارەی ئەو پەلەوەرانەی توشی ڤایرۆسەكە بوون 19 هەزارە كە لە 15 كێڵگەی پەلەوەرین، بەڵام كۆنترۆڵكراون و لەلایەن وەزارەتی كشتوكاڵیشە‌وە چارەسەر دابینكراوە.\nلەناوەڕاستی مانگی پێشوو پارێزگاری سەلاحەدین هەبوونی (60) هەزار توشبووی باڵندەی بە ڤایرۆسی (H5N5) راگەیاندبوو، بەڵام خاوەن كێڵگە پەلەوەرییەكان دەڵێن بەهۆی ئەنفلۆنزای باڵندەوە سەدان كێڵگەی پەلەوەرییان لەدەست داوە و زیانیكی زۆریان كردووە.\nتوركیا هۆشداری دایە ئەمریكا\nئه‌رشیفه‌کان مانگێک دیاری بکه ئازار 2021 (135) شوبات 2021 (1614) كانونی دووه‌م 2021 (906) كانونی یه‌كه‌م 2020 (62)\n27 شوبات 2021 5.09 pm\nخەڵک کاربەدەستێکی عێراقی دەڵێت؛ کۆی گشتی ئەو گۆڕە بەکۆمەڵانەی کە تا ئێستا لە عێراق هەڵدراونەتەوە، 105 گۆڕن، هاوکات…\n27 شوبات 2021 4.47 pm\nخەڵک فواد حسێن، وەزیری دەرەوەی عێراق لە ئێرانەوە ڕایگەیاند، زامنی ئارامی و ئاسایش کاری لە پێشینەیانە، ئەم قسانەی…


خواردنه‌وه کحولیه‌كان مەترسیدارە یاخود مادە هۆشبەرەکان\nتوێژینەوەیەکی نوێ دەریدەخات، بەکارهێنانی خواردنه‌وه کحولییەکان مەترسی زیاتری هەیە بۆ مێشکی مرۆڤ وەک لە مادەی هۆشبەر.\nزانایان لە زانکۆی Colorado-Boulder توێژینەوە لەسەر ٨٦٠ کەس ئەنجامدەدەن، تابزانن بەکارهێنانی خواردنه‌وه کحولییەکان و ماددە هۆشبەرەکان کامییان مەترسیان زیاترە.\nلەئەنجامی توێژینەوەکە ده‌ركه‌وتووه، بەکارهێنانی خواردنه‌وه کحولییەکان دەبێتە هۆی پوکانەوەی مێشک و تێکچوونی کاروچالاکییەکانی.\nکینت هاچیسون توێژەر دەڵێت، ئێمه ئه‌وه باشده‌زانین كه ماده هۆشبه‌ره‌كان زیانی زۆر زۆری هه‌یه بۆ به‌كارهێنه‌رانی، به‌ڵام بۆمان ده‌ركه‌وتوه كه خواردنه‌وه كحولییه‌كانی كاریگه‌ری خراپتر له‌سه‌ر مێشكی مرۆڤ جێده‌هێڵێت و مه‌ترسیدار تره.\nزانایان لە ئەنجامی توێژنەوەیەکی تریاندا ئاماژە دەدەن بەکارهێنانی مادەی هۆشبەر و خواردنه‌وه کحولیه‌كان بەیەکەوە دەبێتە توشبوون بە نەخۆشییەکانی جگەر و چه‌ندین نه‌خۆشی مه‌ترسی دیكه‌ش توشی به‌كارهێنه‌رانی ده‌كات.


لە گۆڕانێکی تەکتیکیدا، ئێران دەستەبژێرێکی باوەڕپێکراوی نوێ لەنێو میلیشیا عێراقییەکاندا پەروەردە دەکات\nجۆن داڤیسۆن، ئەحمەد ڕەشید\nئێران به سه‌دان شەڕکەری باوەرپێکراوی خۆی لەناو کادیرە هاوپەیمانە هەرە بەهێزەکانیان لە عێراق هەڵبژاردوون، گرووپی بچووک بچووکیان لە دەستەبژێرە دڵسۆزەکانیان دروست کردوون؛ ئەمەیش وەک دوورکەوتنەوەیەک لە پشتبەستن بە گرووپە گەورەکانی تر کە پێشتر ئێران پشتی پێ دەبەستن لە عێراقدا. ئەم گرووپە نهێنییانە پارساڵ لەسەر شەڕی دڕۆنەکان و چاودێریکردن و پرۆپاگەندەی سەر ئینترنێت مەشقیان پێ کراوە؛ هەروەها ڕاستەوخۆ فەرمان لە ئەفسەرانی سوپای قودس وەردەگرن کە باڵێکی سوپای پاسدارانی ئێرانن(IRGC) و سەرپەرشتیی میلیشیاکان دەکەن لە دەرەوەدا.\nئەم گرووپانە تا ئێستا بەرپرسیار بوونە لە زنجیرەیەک هێرشی ورد بە شێوازێکی شارەزایانەی بەرفراوان لە دژی ئەمریکی و هێزەکانی هاوپەیمانان. بەپێی گێڕانەوەی بەرپرسە ئەمنییەکانی عێراق و سەرکردەی میلیشیاکان و سەرچاوە دیپلۆماسی و سەربازییە ڕۆژاوایییەکان، ئەم تەکتیکە لە ڕاستیدا بەرسڤی ئێرانە بۆ کۆمەڵێک نوشستی، بەتایبەت کوشتنی سەرکردەی فەیلەقی قودس "قاسم سولەیمانی"، کە زۆر بەشارەزایی و لە نزیکەوە کۆنترۆڵی گرووپە شیعییەکانی کردبوو لە عێراقدا، تا داواجار پار لە هێرشیكی مووشەکیدا لەلایەن ئەمریکییەکان لە فڕۆکەخانەی بەغدا کرایە ئامانج.\nجێگرەکەی سولەیمانی "ئیسماعیل قائانی" لە ڕاستیدا بەو شێوەیەی قاسم سولەیمانی شارەزای سیاسەتە ناوخۆکانی عێراق نەبوو؛ هەرگیزیش نەیتوانیوە هەمان کاریگەریی سولەیمانیی لەسەر میلیشیاکان هەبێت. ئەمە وای کردووە کە میلیشیا گەورەکانی نزیک لە ئێران بە شێوەیەکی کەمتر دەرکەون، بەتایبەت دوای ئەو پەرچەکردارەی لەسەر ئاستی جەماوەری بینیمان کە دواتر بووە هۆی ناڕەزایی و خۆپیشاندانی گەورە دژی هەژموونی ئێران لە کۆتایییەکانی ساڵی ٢٠١٩. دواتریش بووە هۆی دابەشبوونی شەقامی شیعی و بەربەست لە بەردەم هەژموونی ئێران؛ بە شێوەیەک دوای کوشتنی قاسم سولەیمانی لە کۆنترۆڵ دەرچوو. بۆیە پشتبەستن بە گرووپی بچووک لەوانەیە چەند سوودێکی تاکتیکیی هەبێت. گرووپی بچووک کەمتر دەتوانرێت دزەیان تێ بکرێت؛ هەروەها زۆرتر کاریگەرن لە بەکارهێنانی ئەو تەکنەلۆژیایەی کە ئێران دژی نەیارەکانی پەرەی پێ داوە، بەتایبەت لە بەکارهێنانی فڕۆکە بێفڕۆکەوانەکان.\n"ئەم گرووپە نوێیانە ڕاستەوخۆ بە سوپای پاسدارانی ئێرانه‌وه گرێ دروان؛ "یەکێک لە بەرپەرسە ئەمنییەکانی عێراق گوتی "ئەوان ڕاستەوخۆ فەرمان لەوانەوە وەردەگرن، نەک لە لایەنێکی عێراقی". ئەمە لەلایەن بەرپرسێکی تری عێراقیش جەختی لەسەر کرایەوە؛ هەروەها سێ لە گرووپە میلیشیا گەورەکانی سەر بە ئێران؛ هەروەها لەلایەن بەرپرسێکی عێراقی و دیپلۆماتێک و سەرچاوەیەکی سەربازیی ڕۆژاواییش کە: "ئێرانییەکان پێدەچێت چەند گرووپێکی تاکەکەسییان دروست کردبێت کە بەوریایییەوە هەڵبژێردراون بۆ ئەنجامدانی هێرشەکان و پاراستنی نهێنی؛ ئێمە نازانین ئەوان کێن."\nبەرپرسە ئەمنییەکانی عێراق گوتیان کە بە درێژاییی چەند مانگێک لە ساڵی ٢٠٢٠ بە لای کەمی ٢٥٠ چەکدار سەردانی لوبنانیان کردووە؛ ئەمانە لەلایەن ڕاوێژکارانی سوپای پاسداران و گرووپەکانی "حزبوڵڵا"ی لوبنانی مەشقیان پێ كراوه لەسەر فڕێدانی فڕۆکەی بێفڕۆکەوان و ئاراستەکردنی مووشەک و چاندنی بۆمب و، هەروەها بڵاوکردنەوەی هێرشەکانیان لەسەر سۆشیال میدیا. بەرپرسێکی تری عێراقی گوتی، ئەم گرووپانه بەنهێنی ئیش دەکەن و سەرکردەکانیان نەناسراون؛ هەروەها ئەوان ڕاستەوخۆ بە سوپای پاسدارانی ئێرانه‌وه گرێ دراون."\nبەرپرسە ئەمنییەکانی عێراق و چەند سەرچاوەیەکی بیانی ئەوەیان دووپات کردەوە کە ئەم گرووپە نوێیان لەپشت ئەو هێرشانە بوونە کە کرانە سەر هێزەکانی ئەمریکا لە فڕۆکەخانەی عەین ئەلئەسەد لەو مانگەدا؛ ئەوەی سەر فڕۆکەخانەی نێودەوڵەتیی هەولێریش لە مانگی نیسان؛ هەروه‌ها ئەو هێرشانەی لە کانوونی دووەمی ئەمساڵدا لە دژی سعوودیایش ئەنجام دران، کە هەموویان لە ڕێگه‌ی بەکار‌هێنانی دڕۆنی هەڵگر بە تەقەمەنی ئەنجام درابوون. ڕاستە ئەو هێرشانە قوربانیی گیانیی زۆری لێ نەکەوتەوە، بەڵام لە بەرامبەر ئەو شارەزایییەی کە ئەنجامدەران هەیانبووە، نیگەرانیی زۆری لای سەرکردە و سەربازە ڕۆژاوایییەکان دروست کرد. بەرپرسە ئێرانییەکان، نوێنەرانی حکوومەتی عێراق و میلیشیاکانی سەر بە ئێرانیش، هەروەها سوپای ئەمریکاش هیچ وەڵام و لێدوانێکیان لەسەر ئەم هێرشانە نەبوو. وەزارەتی دەرەوەی ئەمریکاش گوتی کە ئێمە لێدوانێکمان نەبوو.\nجەنگ لەگەڵ واشنتۆن\nئێران گەورەترین هێزی دیاری شیعەکانە لە ڕۆژهەڵاتی ناوەڕاست، هەژموونیشی بەسەر عێراق هه‌یه کە دەوڵەتێکی عەرەبی زۆرینە شیعەیە و، یەکێکە لە ڕێگه سەرەکییەکانی بڵاوکردنەوەی نفووز و کاریگەریی سیاسی لە تەواوی ناوچەکەدا. لە دوای ڕووخاندنی ڕژێمی دیکتاتۆر سەددام حسێن لە عێراقدا لە ٢٠٠٣ کە دواتر بووە هۆی هاتنەسەر دەسەڵاتی شیعەکان، تا ئێستایش ئێران خەریکی ململانێیە لەگەڵ ئەمریکا. دوای ئەوەی چەکدارەکانی دەوڵەتی ئیسلامی لە ٢٠١٤ سێیەکی خاکی عێراقیان داگیر کرد، هەر یەکە لە واشنتۆن و تاران خۆیان لە هەمان بەرەی جه‌نگی دژی داعش بینییەوە. بە درێژاییی سێ ساڵی داهاتوو هەردوو لا یارمەتیی حکوومەتی زۆرینەی شیعەی عێراقیان دا لە سەرکەوتن بەسەر چاکدارانی داعش.\nویلایه‌تە یەکگرتووەکانی ئەمریکا دوای ٢٠١١ سەربازەکانی لە عێراق کشاندەوە، دواتر هەزاران سەربازی گەڕاندەوە بۆ عێراق. ئێران لە هەمان کاتدا کە پشتی میلیشای شیعەکانی وەک کەتائیبی حزبوڵڵا و کەتائیبی سه‌یید ئه‌لشوهەدا و عەسائیبی ئەهلی هەقی گرت، کە هەر یەکەیان توانیی هەزاران سەربازیان هەبێت، دواتریش دۆخێکی نیمچەفەرمییان وەرگرت لە یارمەتیدانی جه‌نگ دژی داعش. بەڵام دوای نەمانی سولەیمانی، هاوکات لەگەڵ سەرهەڵدانی ناڕەزاییی خۆپیشاندانەکان دژ بە گرووپەکانی سەر بە ئێران بەئاشکرا، بەرپرسانی ئێران تووشی جۆرێک لە نیگەرانی و گومان بوون، بەوەی کە بەشێک لەو میلیشیایانەی کە پێشتر یارمەتییان دابوون، وای کرد کە ئێران پاڵپشتیی خۆی کەمتر بکاتەوە. بەپێی زانیاریی هەندێك لە سەرکردەی میلیشیاکان: "ئێران باوەری وایە کە زانیاری لای هەندێک لەو گرووپانە دزەی کردبێت و یارمەتیدەر بووبێت بۆ کوشتنی سولەیمانی. ئەم گرووپانە لە هەمان کاتدا بەهۆی بەرژەوەندیی کەسی و دەسەڵات لە نێوانیاندا جۆرێک لە دابەشبوونیان تێ کەوتووە." یەکێکی تر گوتی: "دیدار و چاوپێکەوتنی ئێمە لەگەڵ ئێرانییه‌کاندا کەمی کردووە. ئێمە چیتر چاوپێکەوتنی بەردەواممان نییە. ئێرانییەکان بانگێشتردنی ئێمەیان بۆ ئێران ڕاگرتووە."\nبەرپرسە ئەمنی و حکوومییەکانی عێراق، هەروەها سەرکردە لە هەر سێ گرووپی میلیشیاکان گوتیان کە فەیلەقی قودس دەستیان کردووە بە جیاکردنەوەی فەسیلە باوەرپێکراوەکان لە گرووپەکانی تر. واتا لە پشتبەستن بە بزووتنەوە جەماوەرییە گەورەکان بۆ پشتبەستن بە گرووپەکانی بچووکتر؛ هەروەها کۆمەڵێک گرووپی کادیری بچووکتر کە بتوانرێت چاودێریی باشتریان بکرێت. ئەمە لە ڕاستیدا ستراتیژێکە ئێران هەر زوو لە ٢٠٠٥ – ٢٠٠٧ گرتوویەتییە بەر. تاران لەو کاتەدا چەندین شانەی هەبوو کە توانای خۆیان سەلماند، بەتایبەت لە بڵاوکردنەوەی بۆمبی پێشکەوتوو کە توانییان لە ڕاستیدا دزه بكه‌نه نێو قەڵغانی ئەمریکییەکانه‌وه.\nدووبارەکردنەوەی کەناڵی دیپلۆماسی - DIPLOMATIC REOPENING\nهەر لەوەتەی بایدن هاتۆتە سەر کار، تاران ده‌ستی كردووه بە دووبارە کردنەوەی کەناڵی دیپلۆماسی لەگەڵ هەر یەکە لە واشنتۆن و ڕیاز. یەکێک لە سەرچاوە هەره سەرکییەکانی ئەو هەژموونەی ئێران لەو دانوستاندنانەدا بریتییە لە لێدان لە نەیارەکانی. بەکارهێنانی فڕۆکە بێفڕۆکەوانەکان کە ئێستا دۆستەکانی ئێران لە هێرشەکانیاندا بەکاری دەهێنن، لە ڕاستیدا زۆر سەخترە لە وەستاندن و کەشفکردنی مووشەکی ئاسایی؛ ئەمەیش مانەوەی ٢٥٠٠ سەربازی ئەمریکا لە عێراقدا دەخاتە مەترسییەوە.\nجەنەڕاڵ کینت ماکینزی، فەرماندەی سەرکردایەتیی ناوەندیی هێزەکانی ئەمریکا لە مانگی نیسانی ئەمساڵدا واتا دوای هێرشە مووشەکییەکان بۆ سەر فڕۆکەخانەی هەولێر گوتی: "ئێران دەسکەوتی گرنگی-significant achievements- لە وەبەرهێنان لە فڕۆکەی بێفڕۆکەوان بەدەست هێناوە.\nلە ساڵی ڕابردوودا چەند گرووپێکی نەناسراو بەرپرسیارێتیی خۆیان لە هێرشی مووشەکی و چاندنی بۆمبی سەر ڕێگه ڕاگەیاند. بەرپرسە ڕۆژاوایییەکان و ڕاپۆرتە ئەکادیمییەکان بەزۆری بوونی ئەو هێزە بچووکانەیان فه‌رامۆش کردووە، چونکە پێیان وابوو کە ئەم گرووپانەیش هەمان ڕووی کەتیبەکانی حزبوڵڵا و میلیشیا دیارەکانی ترن. بەڵام سەرچاوە عێراقییەکان دەڵێن کە ئەم گرووپانە بەشێک نین لە گرووپەکانی تر و بەجیا کار دەکەن. "لەژێر فەرمانی "جێگرەوەی قاسم سولەیمانی"، قائانی، ئێستا سوپای قودس هەوڵ دەدات گرووپی بچووکتر کە لە چەند ١٠٠ کەسێک پێک دێن لێرە و لەوی دروست بکات کە تەنیا و تەنیا دڵسۆز و بن بۆ سوپای قودس؛ ئەمانەیش دەبنە "نەوەیەکی نوێ" لە خزمەت هەژموونی ئێران لە ناوچەکەدا، وەک بەرپرسێکی حکوومەتی عێراق دەڵێت.\nتێبینی: ئەم ڕاپۆرتە بە زمانی ئینگلیزی لە ماڵپەری ڕۆیتەرز لە ڕێکەوتی ٢١/ ٥ / ٢٠٢١ بڵاو بۆتەوە بە ناونیشانی:\n« "یەکڕیزی، سەقامگیری و دەستوور"* بۆچی کەمکردنەوەی ئامادەییی سەربازیی ئەمریکا لە دەرەوەدا لەوانەیە لە بەرژەوەندیی ئەمریکا بێت؟ »


09:51 - 28/11/2020\nلەیەكەم ڕۆژی دۆزینەوەی ڤایرۆسی كۆرۆنای نوێیوە، زاناكان لەهەوڵی ئاشكراكردنی پەیوەندی نێوان ڤایرۆسەكە و جگەرەكێشاندان، بەوپێیەی هەردوكیان بە دەرچەی كۆئەندامی هەناسەدان و بۆرییەكانیدا تێپەڕدەبن.\nچەند پسپۆڕێكی زانكۆی كالیفۆڕنیا لەشاری لۆس ئەنجلۆسی ئەمریكا پەیوەندییەكی ناڕاستەوخۆیان لەنێوان جگەرە و پەتاكەدا دۆزیوەتەوە و ئاماژەیان بەوە كردووە، كاتێك دوكەڵی جگەرە بەر بۆرییەكانی هەوا دەكەوێت، ئەگەری توشبوون بە كۆرۆنا و گرتنە خۆی ڤایرۆسەكە زیاتر دەبێت.\nتوێژەرەكان نمونەی خانەیان لە بۆری هەوای پێنج كەس وەرگرتووە، كە توشبووی كۆرۆنا نەبوون، دواتر لە تاقیگەدا دوكەڵی جگەرە كراوە بەسەر بەشێكی ئەو خانانەدا، پاشان ڤایرۆسی كۆرۆنا كراوە بەسەر سەرجەمی خانەكاندا.\nدوای ئەنجامدانی بەراوردكاری دەركەوتووە ئەو خانانەی دوكەڵی جگەرەیان بەسەردا كراوە، دوو بۆ سێ هێندە ئەگەری توشبوونیان بە كۆرۆنا زیاتر بووە كاتێك ڤایرۆسەكەیان كراوە بەسەردا.\nتوێژینەوەكە ئاماژە بەوەكردووە، بەپێی ئەنجامی چەند پشكنینێك كە بۆ كەسانی جگەرەكێش كراوە دەركەوتووە دوكەڵی جگەرە بەرگری لەشیانی بەرامبەر ڤایرۆسەكە كەمكردۆتەوە.\nبریجیت گۆمبێرت یەكێكە لە بەشداربووەكانی توێژینەوەكە و بە ڕۆیتەرزی ڕاگەیاندووە "دەرچەكانی هەوا وەك دیوارێكی بەرز وایە كە قەڵایەك دەپارێزێت، بەڵام جگەرەكێشان چەندین كون و درز دەكاتە ئەو دیوارانە لەوێشەوە ڤایرۆسەكە دەچێتە لەشەوە".\nئەو توێژەرە باسی لەوەشكردووە جگەرە بەرگری سروشتی كەمدەكاتەوە ئەوەش ڕێگە بە ڤایرۆسەكە دەدات بچێتە لەشەوە و بەسەر خانەكانیدا زاڵبێت.


ناڕوونی چارەنووسی چیا ئاقابەیگ پوور هاووڵاتیی خەڵکی بۆکان\n11:05 - 1 September 2021\nهەنگاو: دوای زیاتر لە ٣٥ ڕۆژ لە دەستبەسەر کرانی هاووڵاتییەکی خەڵکی بۆکان هیچ زانیارییەک لە سەر چارەنووسی ناوبراو لە بەر دەستدا نییە.\nبەگوێرەی ڕاپۆرتی گەیشتوو بە ڕێکخراوی مافی مرۆڤی هەنگاو، سەرەڕای تێپەڕینی زیاتر لە ٣٥ ڕۆژ لە دەستبەسەر کرانی چیا ئاقابەیگ پوور تەمەن ٢٨ ساڵ و خەڵکی گوندی “ڕەحیم خان” سەر بە شاری بۆکان، هیچ زانیارییەک لە سەر چارەنووسی ناوبراو لە بەر دەستدا نییە.\nیەکێک لە نزیکانی بنەماڵەی ئاقابەیگ پوور لەمبارەوە بە هەنگاوی وت: “چیا ئاقابەیگ پوور دوای دەستبەسەر کران بۆ دەستبەسەرگەی ئیتلاعاتی سپای ئورمیە گوازراوەتەوە و تا ئێستا نە لەگەڵ بنەماڵەکەی پەیوەندی گرتووە و هەروەها لە مافی دەستپێڕاگەیشتن بە پارێزەر بێبەش بووە”.\nجێگای ئاماژەیە کە چیا ئاقابەیگ پوور کاتژمێر ٢ی بەرەبەیانی ڕۆژی پێنج شەممە ٧ی گەلاوێژی ٢٧٢١ (٢٩ی جولای ٢٠٢١) لەلایەن هێزەکانی ئیتلاعاتی سپای بۆکان دەستبەسەر و بۆ ئورمیە گوازراوەتەوە.\nهەمان سەرچاوە کە بە هۆکاری ئەمنی نەیویست ناوی ئاشکرا بێت لە درێژەدا بە هەواڵنێری هەنگاوی ڕاگەیاند: “زیاتر لە ١٠ کەس لە هێزەکانی ئیتلاعاتی سپا لەکاتێکدا بنەماڵەی چیا ئاقابەیگ پوور لە خەودا بوون هەڵیانکوتاوەتە سەر ماڵەکەیان و تەنانەت ئیزنیان نەداوە کە چیا جلەکانی بگۆڕێت و هەر بەو جلانەی کە پێوە خەوتبوو، بردویانە”.\nچیا ئاقابەیگ پوور تەمەن ٢٨ ساڵ و خەڵکی گوندی ڕەحیم خانی بۆکان، خێزاندار و باوکی دوو منداڵی کەم تەمەنە.


کەماڵ حەسەن ڕەمەزان بۆ شوێنیکی نادیار گوازرایەوە\n13:56 - 13 June 2020\nهەنگاو: بەندکراوێکی دیکەی سیاسی کورد کە حوکمی سێدارەی هەیە لە بەندیخانەی ئورمیەوە بۆ شوێنێکی نادیار گوازرایەوە.\nبەپێی ڕاپۆرتی گەیشتوو بە ڕێکخراوی مافی مرۆڤی هەنگاو، بەرەبەیانی ڕۆژی شەممە ٢٤ی جۆزەردانی ٢٧٢٠ (١٣ی ژوئەنی ٢٠٢٠)، کەماڵ حەسەن ڕەمەزان سۆلوو، بەندکراوی سیاسی مەحکووم بە سێدارە لە بەندیخانەی ناوەندیی ئورمیەوە بۆ شوێنێکی نادیار گوازراوەتەوە.\nهیدایەت عەبدوڵڵاپوور، یەکێکی دیکە لە بەندکراوانی سیاسی محکووم بە سێدارە لە بەندیخانەی ئورمیە بوو کە مانگی پێشوو بۆ شوێنێکی نادیار گوازرایەوە و حەفتەی پێشوو بە بنەماڵەکەیان ڕاگەیاند کە حوکمەکەی بە شێوەیەکی شاراوە جێبەجێ کراوە. بەم پێیە، ڕێکخراوی مافی مرۆڤی هەنگاو وێڕای ئەوەی کە نیگرانی گواستنەوەی لەناکاوی کەمال حەسەن ڕەمەزان بۆ شوێنێکی نادیارە، داوا لە هەموو ڕێکخراوەکانی مافی مرۆڤ دەکات هەتا گوشار بخەنە سەر حکوومەتی ئێران و ڕێگری بکەن لە جێبەجێ کردنی حوکمی سێدارەی ئەو بەندکراوە کوردە.\nکەمال حەسەن رەمەزان، تەمەن ٣١ ساڵ و خەڵکی شاری سریکانی رۆژاوای کوردستانە کە لە ڕێکەوتی ٦ی خەرمانانی ساڵی ١٣٩٣ی هەتاوی، لەگەڵ دوو کەسی دیکەی خەڵکی ماکۆ لە نزیک شاری ئورمیە دەستبەسەر کران.\nناوبراو لە ڕێکەوتی ٢٣ی گەلاوێژی ساڵی ١٣٩٤ی هەتاوی لەلایەن قازی شیخلو بە ١٠ ساڵ و یەک ڕۆژ بەندکران حوکم درا.\nکەمال حەسەن لە ساڵی ١٣٩٥ بە تۆمەتی کوشتنی یەکێک لە ئەندامانی سپای ئورمیە بە شێوەی غیابی حومکی سێدارەی بەسەردا سەپێندرا، لەو دادگایەدا کەماڵ بە تۆمەتی ئەندامەتی لە پژاک و شۆڕشی چەکدارەنە دادگای و حوکمی بەسەردا سەپێندرا.\nناوبراو دوای دەستبەسەر کرانی هەتا ئێستا لە بەندیخانەی ناوەندیی شار ئورمیە ڕاگیراوە.


یەکێک لەو ھەنگاوانەی ھەموو جارێک لەبەرامبەر داگیرکارێکانی تورکیادا باسی لێوەدەکرێ و دەبێتە دروشمێکی بەربڵاو؛بایکۆتکردنی بەرھەم و کاڵای تورکیە.(کە چەکێکی زۆر بەھێزە)\nزۆر جار بۆ ئەم مەبەستە کەمپینی سنورداریش رێکخراوە.\nبەڵام ھیچ جارێ ئەم دروشمە لە ئەرزی واقعدا جێبەجێ نەبوە.\nلەبەرئەوەی شێوازی بایکۆتکردنەکە ناواقعی بوە،چونکە قورسە بتەوێ کاڵای وڵاتێک بایکۆت بکەیت و وابکەیت خەڵک نەیکڕێ یان تەماشاینەکات،لەکاتێکدا سنورەکان لەبەردەم بازرگانانی کاڵای ئەو وڵاتە ئاواڵابێت و بازاڕ و میدیا(شاشەکان)تژیبێت لە بەرھەمەکانی ئەو وڵاتە.\nبەتایبەت بۆ کۆمەڵگەیەکی بەرخۆر (مستهلك)ی وەک کۆمەڵگای کوردیی کە زەمنێکی درێژە بەرخورد لەگەڵ کاڵای تورکیدا دەکات و ئەو کاڵایانە بۆتە بەشێکی گرنگ لە پێداویستیەکانی ژیانی و وە بەبەشێک لە "رەفاھێتی" ئەیبینێت.\nئەمە لە کاتێکدایە بەبێ ئەوەی بەدیلێکی ناوخۆیی تەنانەت دەرەکیش بونی ھەبێت،کە بتوانێت لەڕوی جەزابێت و نرخیشەوە فەڕاغی کاڵا تورکێکەی بۆ پڕبکاتەوە.\nبۆ نمونە ژنێکی کورد گەر بایکۆتی درامایی تورکی بکات،چ بەرھەمێکی کوردی ھەیە تەنانەت زۆر خراپیش بێت کە بەردەوام لەبری دراما تورکییەکان سەیری بکات؟ تەنانەت چ درامایەکی عەرەبی یان مەکسیکی وەھاش ھەیە،تا ئەو فەڕاغەی بۆ پڕکاتەوە،لە کاتێکدا لە دەوڵەتانی عەرەب و ئەمریکایی لاتیندا درامایی تورکی زیاتر بینەری ھەیە!!\nیاخود گەنێجێک چۆن قەناعتبکات جلوبەرگی تورکی نەپۆشێ،کە لەبازاڕەکاندا جگە لە پۆشاک و جلوبەرگی ئەو وڵاتە پۆشاک و جلوبەرگێکی تر نەبێت کە گونجاوتربێت لە روی نرخ و کوالتی و تێرکردنی حەزەکانی گەنجێکەوە.وە ھەروەھا چەندین نمونەی تر ھەم لە خۆراک و کەلوپەلی ماڵ و ئێکسسوارات و چی و چی تر ...\nبۆیە باشترین رێگا کە وابکات ئەو ئامانجە بێنێتەدی و خەڵکی کوردستان کاڵای تورکی بایکۆتبکات(دەستیان پێی نەگات) دەبێت لە سەرچاوەکەوە بایکۆتبکرێت؛ھەم بازرگانەکان دەستبەرداری کاڵایی ئە وڵاتە بن ھەم حکومەتیش سنورەکانی بەڕوی ئەو کاڵایەنە دابخات.نەک رۆژانە بارھەڵگرەکان لە تورکیاوە بۆ کوردستان ریزیان بەستبێ و لێرەش داوای بایکۆت لە کۆمەڵگایەکی تەواو بەرخۆر بکرێت.


مانگرتن و هاوخەمیی کوردەکانی ئێران لەگەڵ کۆبانی، لەپەرەسەندن دایە\n15:58 - 15 رەزبەر 2714\nئاژانسی کوردپا: ژمارەیەک لەنووسەر و چالاکی بواری مافەکانی ژنان لە کوردستان و ئێران لە بەیاننامەیەکدا پشتیوانیان لەخەڵکی کۆبانی دەربڕی.\nبەپێی راپۆرتی ئاژانسی هەواڵدەریی کوردپا، لەدرێژەی رەوتی بەردەوامی پشتیوانییەکانی کەسایەتی و قەڵەم بەدەستانی کورد لە کەمپەینی \_" کۆبانی بەتەنیا جێ‌مەهێڵن\_"، دکتور \_"کامران مەتین\_"یش چووە ریزی مانگرتوانەوە.\nئەو مامۆستایەی زانکۆی نێودەوڵەتیی \_"ساسکس\_"ی بریتانیا لە پەیامێکدا هاوخەمیی خۆی دەربڕیوە و هەروەها دەستی بەمانگرتنیش کردووە.\nپێشتریش شارام نازری و سەدیق تەعریف دوو هونەرمەندی ناسراوی کوردستان پەیوەست بە کەمپەینی مانگرتوانی ببوون.\nپێنج چالاکی مافەکانی ژنانیش لە بەیاننامەیەکدا پشتیوانی و هاوخەمیی خۆیان لەگەڵ خەڵکی کۆبانی دەبڕیوە.\nسیمین چایچی، ئێحترام عیشقی، پەروین زەبیحی، شادی نەزەریان و رۆیا مەلەکی ئەو پێنج کەسەن کە بەیاننامەکەیان بڵاو کردۆتەوە.\nئەسغەر فەرهادی براوەی خەڵاتی ئۆسکار پشتیوانیی خۆی لە کۆبانی دەربڕی\nلەلایەکی دیکەوە ژمارەیەکی بەرچاو نووسەر، رووناکبیر و چالاکی فەرهەنگی لە بەیاننامەیەکدا خوازیاری پشتیوانی نێودەوڵەتی لەخەڵکی کۆبانی بوون.\nلەبەیاننامەکەدا هاتووە: داوا لە سەرجەم ناوەندە نێودەوڵەتی و لایەنە پێوەندیدارەکان دەکەین کە هەر چی خێراتر بەهانانی خەڵکی کۆبانییەوە بچن و کۆتایی بە کوشتاری ئەو مرۆڤانە بێنن.\nئەسغەر فەرهادی، فەریاد شیری، داریووش میهرجوویی، عیسا سەحەرخیز، میهرداد عیمادی، مەحبووبە میرغەدیری، عەلیڕەزا مەجایی، محەمەەد کیشاوەرز، عەباس مەخبیر، حەسەن سانعی و پیگا ئێقباڵزادە لە واژۆکارانی بەیاننامەکەن.\nکەمپەینی کۆبانی بەتەنیا جێ‌مەهێڵن، رێکەوتی ١١ رەزبەر دەستی بەچالاکییەکانی کردووە و ئامانجەکەشی ناڕەزایەتی دەربڕین بە هێرشەکانی داعش و ئەنجامدانی چالاکی مرۆڤدۆستانە راگەیاندووە.


بۆ خۆی وابوو، بۆیەش هەمیشە بە هەموانی دەگووت ئاگاتان لەخەڵک بێت، لە دەرون و گرفت و نارەحەتییەکانیان نزیک بن، دڵنەواییان بکەن، ئێمە بەرپرسیارین لە ئاوارەیی و مەینەتیەکانیان، وەک چۆن بەرپرسیارین لەوەی خەباتی خەڵک بە ئامانج بگات و خوێن و قوربانییان بەفیڕۆ نەچێ.\nئیدریسی نەمر، بەو دنیابینی و ئەخلاقە بەرزە، مەکۆی بەخشینی وورە و تاقەت و هەوێنی کوڵنەدان و بەرگەگرتن بوو لە رۆژە هەرەسەختەکانی دوای نسکۆدا. هەر ئەو وورە بەرز و پڕ بڕوایەش بوو کە شۆڕشی لە نیزکترین دەرفەتدا هەڵگیرساندەوە و سەنگەرەکانی خەباتی دووبارە ئاوەدانکردەوە.\nیادکردنەوەی ئیدریس بارزانی تەنیا یادکردنەوەی سەرکردەیەکی تێکۆشەر نییە، بەڵکو بە یادی خۆهێنانەوەی ئەو قەناعەت و پرنسیپانەیە کە ئەو سەرکردە نەمرە کردبونییە رێنومای رێگای ژیان و خەباتی خۆی و دەیویست هەموانیش هەمان رێ بگرنەبەر.\nئیدریسی نەمر خاکەسار و پێشمەرگەی مەیدان و هاوخەم و هاوخوانی ئاوارە و لێقەماوانی شۆڕش بوو. هێندەی باری سەختی بەرپرسیاریی وەزعەکەی بەئەستۆوە گرتبوو، هێندە کەم خەو و بێ حەوانەوە و نەسرەوت بوو، هێندە خەمنەخواردووی تەندروستی خۆی بوو، مەرگ زوو زەفەری پێ برد.\nئیدریس بارزانی دەیزانی میللەتی کوردی هەژار و کەمدەست و بێ پشت و پەنا، جگە لە باوەش کردن بە خەم و ئازارە هاوبەشەکانی خۆیدا، ئامێزێکی دیکە شک نابات، دەیزانی بە باش و خراپ و چەپ و راستەوە یەک چارەنوسمان هەیە دووژمن هەموومان بەیەک چاو دەبینێ، بۆیە هەمیشە پەرۆشیی ئاشتی و ئاشتوبنەوەی هێزە کوردییەکان و کۆتاییهێنان بە تەفرەقە بوو. لەو پێناوەدا ماندوویی نەناسی و کۆڵینەدا تا دواجار ئەو شەڕ و ئاشوبە بەدبەختانەیەی کوژاندەوە. لەگەڵ کۆی حزبەکانی دیکەدا بنەمای پێکەوەیی و چوارچێوەی خەباتی هاوبەشی نەتەوەیی و نیشتمانیی داڕشت. دواجاریش لەو زەمینەیەدا بەرەی کوردستانی هاتەوجود کە لاپەڕە پڕشنگدار و پڕ دەسکەوتەکانی دواتری مێژووی گەلەکەمانی نەخشاند.\nیادی کاک ئیدریس هەر ساڵێک دەرفەتی دەمەزەردکردنەوەی ئەخلاقە بەرزەکانی شۆڕشگێڕی و بەرپرسیاری و خاکەساری و ئاشتەواییخوازییە، ئەو پرنسیپانەی ئیدریسیان لە ویژدانی هاوسەنگەرانی و لەدڵی نەتەوەی کورددا بە زیندوویی هێشتۆتەوە.


پەیامی دەفتەری سیاسیی حیزبی دیموکراتی کوردستان بە بۆنەی 69 ساڵەی دامەزرانی «دەوڵەتی جمهوریی کوردستان»ەوە – Giareng\nپەیامی دەفتەری سیاسیی حیزبی دیموکراتی کوردستان بە بۆنەی 69 ساڵەی دامەزرانی «دەوڵەتی جمهوریی کوردستان»ەوە\nلە چوار شه‌ممه - 21 01 2015\nخەڵکی ئازادیخوازی ڕۆژهەڵاتی کوردستان!\nهۆگران‌و درێژەدەرانی ڕێگا‌و ئامانجەکانی جمهووریی کوردستان!\nجارێکی دیکە پێ دەنێینەوە نێو بیرەوەریی دامەزرانی دەوڵەتی جمهوریی کوردستان بە سەرۆکایەتیی پێشەوا قازی محەممەد.\nلە2ی ڕێبەندانی ئەمساڵ‌دا،69ساڵ بە سەر دامەزرانی یەکەم دەوڵەتی نەتەوەیی مودێرنی کوردی‌دا رادەبرێ. بە بۆنەی یادکردنەوەی ئەم ڕووداوە گرنگ‌و پڕشوێنەوارەی مێژووی سیاسیی هاوچەرخی کورد،بە گەرمی پیرۆزباییتان لێ دەکەین. هەر لەم کاتەش دا ئەم یادە مێژووییە بە دەرفەت دەزانین تا لە لایەک ئاوڕێک لە پێگە‌و جێگە کۆماری کوردستان لە مێژوو‌دا بدەینەوە.لە لايەكی دیکە،لە بەر ڕووناکایی ئەزموون‌و دەرسەکانی نزیک بە 7 دەیە خەباتی نەتەوەکەمان‌و حیزبی دیموکراتی کوردستان، هەڵوێستەیەک لە پرسە گرنگەکانی ئەمڕۆ‌ی کوردستان‌و ئەرکەکانمان بەرامبەریان بکەین.\nپێکهاتنی کۆماری کوردستان، ئەو ڕووداوە سیاسی‌و نەتەوەییەیە کە دەهێنێ هەموو ساڵێ بە شانازییەوە یادی بکەینەوە. حیزبی دیموکراتی کوردستان، خەڵکی ڕۆژهەلاتی کوردستان‌و لەمەش زیاتر نەتەوەی کورد لە تەواوەتیی خۆی‌دا، هەر کامیان بە هۆ‌و دەلیلی تایبەت، لە سەریانە هەموو ساڵێ بەو پەڕی ڕێز‌و وەفاوە یادی ئەو ڕووداوە گرنگە بکەنەوە. حیزبی دیموکراتی کوردستان، حەقیەتی شانازی بە خۆی بکا، چونکە دامەزرێنەری ئەم دەوڵەتە پڕشوێنەوارە بووەو پێشەوای ئەم حیزبە، سەرۆکایەتیی ئەو کۆمارەی کردوە. خەڵکی ڕۆژهەڵاتی کوردستانیش، هەر وەک بە کردەوە سەلماندوویانە، لە شانازیکردن بەم ڕووداوە سیاسییە غافڵ نەبوون، چونکە کۆمار هەڵقووڵاوی ئیرادەی ئەوان‌و نوێنگەی ئارەزووی ئەوان بۆ ڕزگاربوون لە بندەستی بووە. دڵگەرم بە پشتیوانی‌و هاوکاریی ئەوان بوو کە پێشەوا قازی محەممەد‌و حیزبەکەی لە خۆیان ڕادی، دەست بۆ ئەم کارە گەوەرەیە – راگەیاندنی کۆماری کوردستان- ببەن. نەتەوەی کوردیش حەقی خۆیەتی دامەزرانی دەسەڵاتێکی نەتەوەیی لە بەشێکی نیشتمانەکەی‌دا، وەک یەک لە گەورەترین ڕووداوە سیاسییەکانی مێژووی خۆی لە سەدەی بیستەم‌دا چاو لێ بکا‌و بە شانازییەوە هەموو ساڵێ یادی بکاتەوە. چونکە بە دامەزرانی ئەو کۆمارە، پێگەیشتوویی سیاسی‌و نەتەوەیی خۆی سەلماند‌و بەردەوامیی خۆی لە سەر ئیرادەی ڕزگاری لە بندەستی‌و ڕاگەیاندنی دەسەڵاتی کوردی، جارێکی دیکەو ئەمجارەیان بە ناوەرۆکێکی نوێ‌و دەوڵەمەندەوە، دووپات کردەوە.\nکۆماری کوردستان، ڕووداوێک نییە بە مێژوو سپێردرابێ‌و کۆتایی بە کاریگەرییەکانی هاتبێ. کۆتایی هاتنی تەمەنی کورتخایەنی ئەو دەوڵەتە کوردییە، نەبوو بە کۆتایی ڕێچکەیەک کە حیزبی دیموکراتی کوردستان‌و کۆماری کوردستان گرتبوویانە بەر. بە پێچەوانەوە، ئەم کۆمارە کوردییە، بەو خزمەتانەی لە ماوەی دەسەلاتدارەتیی خۆی لە بواری جۆراوجۆردا کردنی، رێگا‌و ئامانجێکی ڕوونی خستە بەردەم نەتەوەی کورد لە ڕۆژهەڵاتی کوردستان‌و نەتەوەپەروەرانی کورد لە بەشەکانی دیکەی کوردستان:ڕێگای ڕاگەیاندنەوەی دەسەلاتی کوردی‌و هەڵکردنەوەی ئالای کوردستان‌و پێکهێنانەوەی دەوڵەتی نەتەوەیی بە ناوەرۆکێکی دیموکراتیک‌و مەدەنی‌و سەردەمیانە لە دەرفەتی لەبارتری داهاتوودا.\nڕاگەیاندنی دەسەڵاتێکی کوردی لە فۆڕمی کۆماری، لە نێو ئێرانێک بە سیستەمی دەسەلاتدارەتیی شایەتییەوە، هەروەها لە ناوچەیەک‌دا کە ڕێژیمی شایەتی‌و سیستەمی دەسەڵاتداریی کۆن‌و دواکەوتوو، حوکمی وڵاتانیان دەکرد، بە ڕێکەوت نەبوو. ئەم بڕیاڕە لە باوەڕی دامەزرێنەرانی کۆمار‌و لە سەرووی هەموانەوە پێشەوا قازی محەممەد بە ئیرادەی خەڵک لە دیاریکردنی سەرۆکایەتی‌و بەڕێوەبەرانی خۆیانەوە، سەرچاوەی گرتبوو. ئەو ڕێزەی لە ناوچەی ژێر دەسەڵاتی کۆماردا لە کەمایەتییە نەتەوەیی‌و ئایینییەکان دەگیرا‌و، ئەو مافانەی بۆیان دابین کرابوو، هەروەها ئەو خزمەت‌و هەنگاوانەی لە بواری خوێندەوارکردن، پەرەپیدانی زمان‌و کولتوورو چاپەمەنی‌و لە پیوەندی لە گەڵ ژنان، لاوان، منداڵان، لە کارنامەی کۆماردا تۆمار کراون، شایانی ڕێزلێنانن‌و بۆ سەردەمی ئیستاش دەتوانن ڕێنوێن و جێگای لێ فێربوون بن.\nکۆماری کوردستان، لە زۆر بواری دیکەدا، بە جۆرێک جووڵایەوە کە دەسەلاتی کوردی لە ڕۆژگاری ئەمڕۆشدا، دەتوانێ‌و پیویستە بیانکا بە سەرمەشق. ئەم کۆمارە خۆی نەک بە هی چینێک‌و بەشێکی کۆمەڵ، بەڵکوو بە هی هەموو چین‌و توێژەکان‌و هەموانیش بە هی خۆیان دەزانی. گوندی‌و شاری، بازرگانان، ڕووناکبیران، مامۆستایانی ئایینی، هونەرمەندان، مالیکان، وەرزێڕان‌و خەڵکی ڕەشوڕووت، سەرۆک هۆزەکان‌و بە گشتی هەر توێژ‌و گرووپێکی دیکەی کۆمەڵ، هومێدیان پێببەسستبوو. لە راستی‌دا، کۆمار بناغەی دەسەڵاتدارەتیی خۆی لە سەر یەکیەتیی نەتەوەیی‌و پێکهەڵکردن‌و ڕیزگرتنی جۆراوجۆرییەکانی کۆمەڵ دانابوو.\nلە بارەی نەتەوەکانی دراوسێشەوە، بە تایبەت ئازەربایجانییەکان، کۆماری کوردستان ڕێگای ڕێزگرتن لە یەکتر‌و هاوپەیمانەتیی گرتەبەر. ئەگەرچی ئازەربایجانییەکان دەیانەویست ڕۆژهەڵاتی کوردستان، کیانی خۆی نەبێت‌و بەشێک بێت لە حکوومەتی میللیی ئازەربایجان، پێشەوا قازی محەممەد نەچووە ژێر باری ئەم داوا ناڕەوایە‌و، پێداگر بوو کە کوردیش خاوەنی دەوڵەتی نەتەوەیی خۆی بێت. ئەو هەم سەربەخۆیی سیاسی‌و مافی سەروەریی نەتەوەکەی خۆی بە بەرامبەرەکانی سەلماند، هەم ئەو پەیامەی بە گوێی ئەوان‌و نەوەکانی داهاتوو گەیاند کە بۆ ئەوەی نەتەوەی کورد وەک دۆست‌و هاوپەیمان لە گەڵ نەتەوەکانی دەوروبەری هەڵسوکەوت بکا، پێویستە لە لایەن ئەوانەوە، دان بە بوونی وەک نەتەوەیەک دابنرێ‌و ڕێز لە بڕیار‌و ئیرادەی بۆ دیاریکردنی چارەنووسی خۆی بگیرێت. ئەم وانەیە لە ئێستاش‌دا دەکرێ ببێتە بناغەی پیکەوەژیانی بە ئاشتیی دانیشتوانی ئێرانی فرەنەتەوە .\nڕۆلەکانی نەتەوەی کورد!\nئەویندارانی ئامانج و ڕێبازی پڕشکۆی دەوڵەتی جمهووریی کوردستان!\nخەڵکی بەوەفا و ئەمەگناسی ڕۆژهەڵاتی کوردستان!\nبا هەرلە بەر ڕووناکیی ئەزموونی دەسەڵاتدارەتیی کۆماری کوردستان‌و وانەکانی، ئاوڕ لە سەر هێندێک پرسی گرنگی ئەمڕۆی بزووتنەوەی نەتەوەیی کورد، بوەستین. کۆماری کوردستان، کە لە ڕۆژهەڵاتی کوردستان و لە شاری مەهاباد پێک هاتبوو، بێ ئەوەی بە مافی خۆی بزانێ بڕیار بۆ هەموو پارچەکانی کوردستان بدا، باوەشی بۆ تێکۆشەران‌و دڵسۆزانی کورد لە هەموو پارچەکان کردبۆوە. ئەگەر بارزانییەکان بە سەرۆکایەتی مەلامستەفا بارزانی‌و ئەگەر ئەفسەرانی شۆڕشگێڕ‌و مامۆستایان‌و ڕووناکبیرانی نەتەوەیی‌و دڵسۆزی باشوور‌و بەشەکانی دیکە، بێ‌هیچ چاوەڕوانییەک‌و تەنیا بە نیازی خزمەت هاتبوونە ژێر سێبەری دەسەلاتی کۆمار، دەولەتی جمهووریی کوردستانیش، بەو پەڕی ڕیز‌و پێزانینەوە، شانبەشانی خەڵکی خۆوڵاتی‌و تەنانەت لە پێشەوەی ئەوانیش، کاروباری ئەم دەسەڵاتە کوردییەی پێ سپاردبوون. نەریتی هاوکاریی دوولایەنە لە نێوان دەسەلاتی کوردی‌و تێکۆشەرانی بەشەکانی دیکە، لە کۆماری کوردستانەوە داهاتوە. حیزبی دیموکراتی کوردستان پرەنسیپی «پێویستیی هاوکاریی نێوان بزووتنەوەی کورد لە بەشەجۆراوجۆرەکان بێ‌خۆتێهەڵقوتاندن لەکاروباری یەکتر»ی لە دڵی ئەم نەریتەی کۆماری کوردستان هەڵێنجاوە. پرەنسیپێک کە بە هەر دوو باری دا، ئێستا‌و لە ڕۆژگاری ئەمڕۆ‌دا، لە هەموو کات زیاتر شیاوی بەڕێوەبردن‌و جێبەجێکردنە. هەم بزووتنەوەی نەتەوەیی‌و خەباتی ئازادیخوازیی کورد لە هەر بەشێک پێویستی بە پشتیوانی‌و هاوکاریی نەتەوەیی بەشەکانی دیکە هەیە، هەم هێزە سیاسییەکانی هەر بەشێک، بۆ ئەوەی زیان بە یەکیەتیی نەتەوەیی کورد نەگەیەنن، پیویستە خۆ لە دەستێوەردانی کاروباری بەشەکانی دیکە ببوێرن.\nحیزبی دیموکراتی کوردستان بە هەستکردن بە پشتگوێخران‌و لە بیربرانەوەی یەک یا هەر دوو دیوی ئەم پڕەنسیپە لە لایەن هیزە سەرەکییەکانی بەشەکانی دیکەی کوردستان، کە بە کردەوە لە پەراوێزخستنی پرسی کورد‌و بزووتنەوەی کورد لە ڕۆژهەلاتی کوردستانی بە دواوە بووە، لە مانگەکانی ڕابردوو دا، پێداگری لە سەر سیاسەت‌و گوتاری ڕۆژهەڵاتتەوەری هێنایە ئاراوە. پێداگریی حیزبی ئێمە لە سەر ڕۆژهەڵاتتەوەری، لەو ڕوانین‌و لێکدانەوەیە هاتوە کە خەڵکی ڕۆژهەڵاتی کوردستان‌و هیز‌و لایەنە سیاسییەکانی ئەو بەشە، دەبی خاوەندارەتی لە پرسی نەتەوەیی خۆیان بکەن. بەو مانایە کە تێکۆشان‌و خەبات بۆ پرسی ڕەوای کورد لە ئێران‌و ڕۆژهەلاتی کوردستان، بکەن بە ئەولەوییەتی یەکەمی خۆیان‌و، نابێ لە سۆنگەی هاوخەمی‌و هاوپێوەندیی لە گەڵ نەتەوەی کورد لە بەشەکانی دیکە، ئەم ئەولەوییەتەیان لە بیر بچێتەوە. هەروەها ڕۆژهەڵاتتەوەربوون بەو مانایەشە کە ئەم بەشەی کوردستان، پیویستە لە نێوەندی سیاسەتی کوردی‌دا، جێگە‌و پێگەی خۆی پێ بدرێتەوە. خەباتی نەتەوەیی لە ڕۆژهەڵاتی کوردستان خاوەنی مێژوویەکی درێژ‌و پڕلە قوربانیدانە‌و ئەم خەباتە هەر ئیستاش لە فۆڕمی جۆراوجۆر‌دا درێژەی هەیە.خەڵکی ڕۆژهەلاتی کوردستان، لە هاوکاری‌و پشتیوانیی بزووتنەوەی کورد لە بەشەکانی دیکەش، هیچ کات کەمتەرخەم نەبوون. لە لایەکی دیکەوە، ڕۆژهەڵاتی کوردستان پشکێکی گەورەی لەخاوەنەتی‌و داهێنانی زۆر لەدەسکەوتەکان، نەریتەکان‌و پڕەنسیبەکانی جووڵانەوەی نەتەوەیی کورددا هەیە کە نموونە هەرە دیارەکەی، دەوڵەتی جمهووریی کوردستانە. هەر بۆیە حەقی خۆیەتی کە هەستێتەوە‌و جێگە و پێگەی شیاوی خۆی بەدەست بێنێتەوە.\nخەباتکارانی ڕۆژهەڵاتی کوردستان! دریژەدەرانی ڕێگای کۆماری کوردستان!\nئێمە دەزانین کە بەرەوپیشچوونی بزووتنەوەی کورد لە ڕۆژهەڵاتی کوردستان‌و نزیکبوونەوە لە ئامانجەکانی کۆماری کوردستان، لە گرەوی یەکڕیزیی خەڵکەکەمان و یەکگرتوویی‌و هاوخەباتیی هێزە سیاسییەکانی ئەو بەشە دایە. لەم بیرەوەرییە مێژووییە‌دا، جاریکی دیکە بەڵین بە خەڵکی کوردستان دەدەینەوە کە لە هەوڵ‌و تێکۆشان بۆ لێکنزیکبوونەوە‌و دروستکردنی بەستێنی گونجاو بۆ هاوخەباتی و کاری هاوبەش، غافڵ نەبین. هەر وەها بە باشی لەم ڕاستیە ئاگادارین کە یەکگرتوویی دیموکراتەکان، دەتوانێ کاریگەرییەکی گرنگی لە بووژانەوەی خەبات‌و گەشانەوەی پرسی نەتەوەیی لە ڕۆژهەڵاتی کوردستان‌دا هەبێ. لەم یادە دا، بە ئەرکی خۆمانی دەزانین بە ڕێز‌و پێزانینەوە ئاماژە بە هەوڵەکانی چالاکان‌و کەسایەتییە دڵسۆزەکانی کوردستان لە پێناوی بردنە پێشی داوای یەکگرتنەوەی دیموکراتەکان بە تایبەتی لەمڕۆژانەدا، بکەین. بە دڵنیاییەوە ئێمە بە گێانێکی بەرپرسانە بەرەوڕووی پەیامی ئەوان کە لە ویستی خەڵکی کوردستانەوە سەرچاوەی گرتوە، دەبینەوە. هیوادارین بە هەوڵی هەموو لایەک بوار و بەستێنی گونجاو بۆ جێبەجێبوونی ئەم ویستە پیرۆزە، پێک بێ.\nسڵاو لە 2ی ڕێبەندان، ڕۆژی دامەزرانی کۆماری کوردستان،\nسڵاو لە پێشەوا قازی محەممەد، سەرۆک کۆماری کوردستان،\nسڵاو لە تێکڕای هۆگران و ئەویندارانی ڕێبازی نەتەوەیی و دیموکراتیکی دەولەتی جمهوریی کوردستان بە تایبەتی ئەوانەی لەم ڕێگایە دا گیانیان پێشکەش کردوە.\nبە گوڕتر بێ خەبات لە پیناوی ڕزگاریی نەتەوەکەمان بە تایبەتی لە ڕۆژهەڵاتی کوردستان.\n1ی ڕێبەندانی 1393\n21ی ژانویەی 2015


په‌رتوکا پیرۆز » یەهودا » به‌شێ 1\nژ من، یەهودا، بەنیێ عیسایێ مەسیح و برایێ یەعقوبی،\nبۆ گازیكریێن خۆشتڤی ژ لایێ خودایێ باب ڤە و پاراستی ژ لایێ عیسایێ مەسیح ڤە:\nدلۆڤانی، ئاشتی و حەزژێكرن ب زێدەیی ل سەر هەوە بن.\nدادكرنا مامۆستایێن درەوین\nگەلی خۆشتڤیان، هەر چەندە من ب مەرەق دڤیا دەربارەی قورتالبوونا مە یا هەڤپشك بۆ هەوە بنڤیسم، لێ من ب فەر دیت كو ئەز بۆ هەوە نامەیەكێ بنڤیسم، تێدا هیڤی ژ هەوە بكەم كو هوین ژ پێخەمەت وێ باوەریێ خەباتێ بكەن، ئەوا ب جارەكێ و بۆ هەروهەر بۆ پیرۆزكریان هاتیە دان.\nچنكو هندەك كەس ب دزی ڤە هاتینە د ناڤ هەوە دا، ئەوێن ژ كەڤن دا سزایێ وان ل سەر هاتیە نڤیسین، كەسێن بەدكارن، كەرەما خودایێ مە دكەنە بەهانە بۆ بێدەلنگیێ، هەروەسا عیسایێ مەسیح، كو سەروەر و خودانێ مە یێ ئێكانەیە، ماندەل[a] دكەن.\nئەڤجا من دڤێت بیرا هەوە بینم، هەر چەندە هوین ڤان هەمی تشتان دزانن، كو پشتی خودانی گەلێ خۆ ژ ئەردێ مسرێ رزگار كری، ئەوێن باوەری نەئینای ژ ناڤ برن.[b]\nهەروەسا وی، ئەو فریشتەیێن پێگەهێ خۆ نەپاراستی و جهێ خۆ هێلای، ل بن تاریاتیێ ب قەیدێن هەروهەری بۆ دادكرنا رۆژا مەزن هێلان.\nب هەمان شێوەی سەدۆم و عەمۆرا[c] و باژێڕێن ل دەوروبەرێن وان ژی وەكو وان دەهمەنپیسی كر و ب دویڤ گوهنێلیا نە سرۆشتی[d] كەفتن. ئەو ب كێشانا سزایێ ئاگرینی یێ هەروهەر بوونە نموونە.[e]\nهەروەسا ئەڤە ژی، ئەوێن ب دویڤ خەونێن خۆ دكەڤن، لەشی دهەڕمینن و سڤكاتیێ ب سەروەریێ دكەن و ب خرابی بەحسێ خودانێن مەزناهیێ[f] دكەن.\nلێ خۆ میكائیلێ سەرۆكێ فریشتەیان ژی، دەمێ ل گەل ئبلیسی ب هەڤڕكی هاتی و دەربارەی تەرمێ مووسای گەنگەشە ل گەل كری، بستەهـ نەكر ب ئاخفتنەكا كرێت وی گونەهبار بكەت، لێ گۆتێ: «بلا خودان تە پاشڤە ببەت!»\nلێ ئەڤ كەسە، دەربارەی تشتێن ئەو تێنەگەهن كوفریان دكەن، ئەو تشتێن ئەو تێدگەهن ژی وان ژ ناڤ دبەن، چنكو ئەو وەكو گیانەوەرێن بێئاقل ب تنێ ل دویڤ سرۆشتێ خۆ دچن.\nنەخوزیكێن وان! چنكو ئەوان رێكا قایینی[g] گرتیە و وەكو بەلعامی[h] ژ پێخەمەت قازانجی د سەر دا چوون و یاخیبوونا وان وەكو یاخیبوونا قۆرەحیە[i] و ئەو دێ وەكو وی ژ ناڤ چن.\nئەو د ئاهەنگێن هەوە یێن برایینیێ دا خالەكا رەشن، بێ ترس خوارنێ ل گەل هەوە دخۆن، ب تنێ خۆ دچەرینن. ئەو عەورێن بێ بارانن یێن با ل گەل خۆ دبەت. دارێن پاییزی یێن بێ بەرهەمن، دووجاركی د مرینە، ژ رەهان د هەلكێشاینە.\nئەو وەكو پێلێن هار یێن دەریایێنە، شەرمزاریا خۆ بەڵاڤ دكەن كا چەوا پێل كەفێ دهاڤێژن. ئەو ستێرن یێن رێكا خۆ بەرزە كری ئەوێن هەتا هەتایێ بۆ وان كویرترین تاریستان هاتیە تەرخان كرن.\nحەنۆخی[j] ژی، كو پشتی ئادەمی بابكێ حەفتێ بوو، پەیاما خودێ دەربارەی ڤان كەسان راگەهاندیە و گۆتیە: «ئەڤە خودان د ناڤ هزارەهان پیرۆزكریێن خۆ دا یێ دهێت،[k]\nدا حوكمی ل سەر هەمیان بدەت و هەمی بەدكاران ل سەر هەمی كریارێن بەدكاریێ یێن وان كرین و ل سەر هەمی پەیڤێن دژوار یێن گونەهكارێن بەدكار د دەرهەقا وی دا گۆتین، گونەهبار بكەت.»\nئەو كەس د پتپتی و دەڤ ب گازندەنە، ل گۆر ئارەزوویێن خۆ دژین و مەزن دئاخڤن، ژ پێخەمەت بەرژەوەندیێن خۆ سالویسیێ[l] بۆ كەسان دكەن.\nهشیاركرن و شیرەت بۆ باوەرداران\nلێ هوین، گەلی خۆشتڤیان، بیرا خۆ بیننە وان ئاخفتنان یێن پێشوەخت هنارتیێن خودانێ مە عیسایێ مەسیح گۆتین.\nئەوان دگۆتە هەوە: «د دەمێ دویماهیێ دا، دێ هندەك تڕانەكەر پەیدا بن، ل دویڤ ئارەزوویێن خۆ یێن بەدكاریێ بڕێڤە دچن.»[m]\nئەڤە ئەو كەسن یێن دووبەرەكیێ چێدكەن، ب تنێ ل دویڤ خۆرسكێن لەشكانی دچن، ژ گیانێ پیرۆز د بێ بەهرن.\nلێ هوین، گەلی خۆشتڤیان، خۆ ل سەر باوەریا خۆ یا هەری پیرۆز ئاڤا بكەن، ب گیانێ پیرۆز نڤێژێ بكەن،\nهۆسا خۆ د حەزژێكرنا خودێ دا راگرن، دەمێ هوین ژ بۆ ژیانا هەروهەری چاڤەڕێیا دلۆڤانیا خودانێ مە عیسایێ مەسیح دكەن.\nدلۆڤانیێ ب یێن دوودل ببەن،\nهندەكێن دی ژ ئاگری بڕەڤینن و قورتال بكەن، دلۆڤانیێ ب یێن ماین ببەن، لێ ب هشیاری و بلا كەربێن هەوە خۆ ژ وان جلكان[n] ژی ڤەببن یێن ب لەشێ ڤان هەڕمین.\nپەسن بۆ خودێ\nبۆ وی یێ شیان هەین هەوە ژ هەلنگفتنێ بپارێزیت و هەوە بێ كێماسی ل پێشیا مەزناهیا خۆ ب دلخۆشیەكا مەزن راوەستینیت،\nبۆ خودایێ ئێكانە، قورتالكەرێ مە، ب رێكا عیسایێ مەسیحێ خودانێ مە، قەدرگرانی و مەزناهی و سەروەری و دەستهەلات بۆ وی بن، ژ بەری هەمی سەردەمان و نوكە و هەتا هەتایێ. ئامین.\na. 1:4 q ماندەل: ئینكار\nb. 1:5 دەركەفتن 12:51؛ سەرژمێری 14:27-30\nc. 1:7 q سەدۆم و عەمۆرا: ل فەرهەنگۆكێ بنێڕە.\nd. 1:7 دەق و دەق: ‹ب دویڤ جۆرەكێ دی یێ لەشی كەفتن›. دبیت مەبەست پێ هەڤڕەگەزبازی بیت یان مرۆڤ ل گەل فریشتەیان.\ne. 1:7 دەستپێكرن 19:38\nf. 1:8 q خودانێن مەزناهیێ: مەبەست پێ هەبوویێن روحانینە وەكو فریشتە و ئەجنە و.. هتد.\ng. 1:11 q قایین: هندەك دبێژنێ ‹قابیل›. ل فەرهەنگۆكێ بنێڕە\nh. 1:11 q بەلعام: سەرژمێری 22:1 تاكو 24:25\ni. 1:11 q قۆرەح: سەرژمێری 16:1-50\nj. 1:14 q حەنۆخ: بابێ باپیرێ نوح پێغەمبەریە، هندەك دبێژنێ ‹ئدریس›.\nk. 1:14 دەستپێكرن 5:18-24\nl. 1:16 q سالویسی: ب عەرەبی ‹مەلاقی›\nm. 1:18 2 پەترۆس 3:3\nn. 1:23 q جلك: هێمایە بۆ كریارێن خراب یێن ڤان كەسان.\n3 یوحەننا به‌شێ 1


ماڵ چەمکێکی زیاتر نێگەتیفە لە ئاگایی کوردیدا. ماڵیکە، یانی دەستەمۆی بکە. ماڵییە، یانی ترسنۆکە، ناوێرێت بێتە دەرەوە. ماڵیبوە، یانی لە ژنەکەی ئەترسێت. لە ماڵا کەوتوە، یانی تەمەڵە. هەر ماڵ ماڵیەتی یانی ئیشی بۆ ناکرێت یان ناتوانێت لە دەرەوەبێت. ماڵ وەک پێچەوانەی دەرەوە، لە هەمانکاتدا جێندەری مێینەی هەیە. ماڵەوەتان چۆنە، وەک لە سلێمانی دەڵێن، مەبەست لێی ژن یان هاوسەرەکەت چۆنە. بەم پێیە ماڵ پانتایی نێرنیە، بەڵکو نێر خاوەنی ماڵە. ڕەنگە ڕەگێکی یونانی لەم پارادایمەدا بونی هەبێت.\nئێمە بەرەو سەردەمێک دەڕۆین، بە هۆی گەشەی تەکنەلۆجیا و ڕۆبۆتەوە، دەست بەرەو ئیکسپایەربون دەچێت. ئەوەی بەهای هەیە داهێنانە، کە کاری عەقڵە. لە بەشی زۆری دونیادا ڕەنجکێشان وەک ئیش تەماشادەکرێت نەک بیرکردنەوە. بیرنەکردنەوە و ڕەنجکێشان ڕەه»دێکی مەترسیداری هەیە کە هانا ئارێنت بە جوانی باسی دەکات کە لە کرۆکی ژیاری ئەڵمانیدایە.\nئەگەر هەتا ئەم چەند دەیەی پێشوو، بوون لە ماڵەوە وەک پێچەوانەی بون لە دونیادا دەبینرا، ئەوا ئەمڕۆ ئەگەر دەتەوێت لە دونیادابێت، دەبێت بتوانێت لە ماڵەوەبیت، ئەمە نەک بە تەنها لە بەر ئەوەی بوون لە دونیادا پێویستی بە ئاگاییە، بەڵکو تەنها بە بون لە پنتێکدا دەتوانیت لە دونیادابێت، بە تایبەتی کاتێک بۆ زۆرێک لە خەڵك بێماڵی دەبێتە نەخۆشییەکی دەرونی.\nکە ئەسکەندەری مەکدۆنی دێت بۆ ڕۆژهەڵات، ئێمە لە شاخەکانماندا ڕێی پێدەگرین. ئەوە ڕەنگە یەکەم هەوڵی جیهانگەری بێت. ئێمە چیدی نە لە چیاکانین نە دەتوانین ڕێ بە جیهانگەری بگرین، دەبێت لە ماڵەوەبین بۆ ئەوەی لە دونیادابین. سوپاس بۆ کۆرۆنا.


فراکسیۆنی گۆڕان: بەهیچ شێوەیەک سازش لەسەر دۆسیەی تاریقی بەقاڵ ناکەین\nسەرۆکی فراکسیۆنی گۆڕان، پاڵپشتی فراکسیۆنەکەی و بزوتنەوەکەی بۆ کەسوکاری تاریقی بەقاڵ دوپاتکردەوە و رایگەیاند: بەهیچ شێوەیەک سازش لەسەر ئەو دۆسیەیە ناکەن.\nئەمڕۆ دوشەممە، سەرۆک و ئەندامانی فراکسیۆنی گۆڕان پێشوازییان کرد لە کەسوکاری تاریقی بەقاڵ کە ماوەی چەند مانگێک لەمەوبەر لەلایەن باندێکەوە رفێنرا و بەناحەق کوژرا و دواتر تەرمەکەی دۆزرایەوە.\nعەلی حەمەساڵح بە کەسوکاری قوربانییەکەی راگەیاند: لەیەکەم رۆژەوە رامانگەیاندوە ئەو دۆسیەیە، بە دۆسیەی خۆمان دەزانین و بەهیچ شێوەیەک قابیلی پەردەپۆش کردن نییە، چونکە ئەوە دۆسیەی کەسی و خێزانێک نییە، بەڵام دۆسیەی گشتی و هەمو خەڵکی کوردستانە.\nوتیشی :"بیرکردنەوە لە ئازادکردن و سوڵحی عەشایەری ئیهانەکردنە بە خەڵکی کوردستان، ئێمەش وەک نوێنەرانی خەڵک قبوڵی ناکەین و رێگانادەین هیچ سیاسییەک لەهەر ئاست و بەرپرسیاری و حیزبێکدا بێت دەستوەردان لەو دۆسیەیە بکات".\nسەرۆکی فراکسیۆنی گۆڕان جەختی کردەوە؛ تاوانەکە دوجار زیاد دەبێت ئەگەر بیر لە دەربازکردن و ئازادکردنی تۆمەتبارەکان بکاتەوە، لە زیندانیش چاودێریی دۆسیەکە و تۆمەتبارەکان دەکەین".\nعەلی حەمەساڵح رایگەیاند: بەهیچ شێوەیەک چاوپۆشیی لەم دۆسیە ناکەین و بەرپرسین لێی، هەر کارێک پێویست بێت ئەنجامی دەدەین، لە دابینکردنی پارێزەر یان هەر کارێکی دیکە.\nلەبەرامبەردا کەسوکاری قوربانییەکە رایانگەیاند: دوای روداوەکە و دەستگیرکردنی تاوانبارەکان، مەترسی لەسەر ژیانیان دروست بوە و هەست دەکەن بەردەوام چاودێریی دەکرێن، لەکاتێکدا کەسوکارەکەیان بە ئازادانە بەبەرچاویانەوە دێن و دەچن.\nسوپاسی هەڵوێستی فراکسیۆنی گۆڕانیان کرد و رایانگەیاند: چاوەڕوانین بە جدی و حەماسەتەوە پاڵپشتمان بن لە بە سزاگەیاندنی تاوانبارانی ئەو دۆسیەیە.


داعش بەرپرسیارێتیی خۆی لەسەر هێرشەکانی سەر جەلالئابادی ڕۆژهەڵاتی ئەفغانستان ڕاگەیاند.\nڕێکخراوی داعش لە ڕێگەی تۆڕە كۆمەڵایەتییەكانەوە ڕایگەیاندووە “لە زنجیرە تەقینەوەیەكدا، زیاتر لە 35 چەکداری تاڵیبان کوژراون، یان برینداربوون”، بەرپرسیارێتی خۆشی لەتەقینەوەكانی دوو ڕۆژی ڕابردووی لە جەلالئاباد ڕاگەیاندووە.\nتا ئێستا تاڵیبان هیچ لێدوانێکی لەسەر ژمارەی قوربانییانی تەقینەوەكان بڵاونەکردووەتەوە.\nڕۆژەكانی شەممە و یەكشەممە زنجیرەیەك تەقینەوە لە جەلالئابادی پایتەختی هەرێمی نانگەرهار لە ئەفغانستان ڕوویاندا و بەپێی هەواڵی میدیاكان لانیکەم سێ کەس کوژراون و 20 کەسی دیکەش برینداربوون.\nتەرمی کۆچبەرێکی عێراقی و سێ هاوڕێی لە سنووری پۆڵەندا دۆزراوەتەوە\nئێران و عێراق چەند لێکتێگەیشتنێک واژوو دەکەن\nبڕیارە سبەی دووشەممە،8 ی شوبات، لەسەر داوای ئەنجومەنی باڵای دادوەری عێراق ئیبراهیم ڕەئیسی هاوتا ئێرانییەکەی سەردانی بەغداد بکات.…


وەفدێکی حکومەتی هەرێم سەردانی ولآتێک دەکات لە ئێستادا لەهەموو ولآتان زیاتر دوژمنی کوردە\nوەفدێکی حکومەتی هەرێم سەردانی تورکیا دەکات\nوەفدێکی حکومەتی هەرێم بە سەرۆکایەتی وەزیری پلادانان سەردانی تورکیای کردووەو لەگەڵ بەرپرسانی تورکیا کۆبوونەوەی ئەنجامداوە.\nبەپێی ڕاگەیاندراوێکی وەزارەتی پلاندانانی حکوومەتی هەرێمی کوردستان، د. عەلی سندی، وەزیری پلاندانان بە سەرۆکایەتیی شاندێکی حکوومەتی هەرێمی کوردستان، بەشداری لە (کۆنگرەی جیهانیی ئیدارەدانی کارسازی) کردووە کە ڕۆژانی ١٦ تا ١٩ی نیسانی ٢٠١٨ لە شاری ئیستەنبۆڵ بەڕێوە دەچێت.\nلە ڕاگەیاندراوەکەدا هاتووە" لە پەراوێزی کۆنگرەکەدا شاندەکەی حکوومەتی هەرێمی کوردستان بە سەرۆکایەتیی وەزیری پلاندانان، لەگەڵ نیهات زەیبەکچی، وەزیری ئابووریی تورکیا کۆبوونەوە و گفتوگۆیان لەبارەی چۆنیەتیی پەرەپێدانی پەیوەندییە ئابوورییەکانی نێوان هەرێمی کوردستان و بەشەکانی دیکەی عێراق لەگەڵ تورکیا کرد".\nهەروەها ئەو وەفدە لەگەڵ سەرۆکی تورکیا تەیب ئۆردوغان کۆبوونەتەوە.\nهەر لە یەکەمین ڕۆژی کۆنگرەکەدا، وەزیری پلاندانان ژمارەیەک کۆبوونەوەی دیکەی لەگەڵ بەشداربووانی کۆنگرەکە ئەنجام داوە.\nلە دوای ریفراندۆمە ئەمە یەکەمجارە بە ئاشکرا وەفدێکی حکومەتی هەرێم سەردانی تورکیا بکات و لەگەڵ بەرپرسانی تورکیا کۆبێتەوە، هەرچەندە پێشتر باسی سەردانی نهێنی وەفدی کوردی بۆ ئەو وڵاتە دەکرێت، بەڵام بەدووربووە لە رووپێوی راگەیاندنەکان.\nئه‌م بابه‌ته 2632 جار خوێنراوه‌ته‌وه


باڵوێزی ئێران لە نەتەوەیەکگرتووەکان :\nباڵوێزی و جێگری نوێنەرایەتی ئێران لە نەتەوەیەکگرتووەکان بە ڕەخنە لە بێدەنگ بوونی کۆمەلگای جیهانی لە بەرانبەر جەنایەتەکانی ئیسرائیل وتی: ئەنجومەنی ئاسایش بۆ ناچار کردنی ئیسرائیل بە وەڵامدانەوە، هەوڵ بدات.\nعێراقێکی بەهێز ئاسایش و ئەمنییەتی ناوچەکە دەستەبەر دەکات\nوەزیری دەرەوەی ئێران لە دیدار لە گەڵ سەرۆکی مەجلیسی عێراق وتی: ئێران پێیوایە کە عێراقێکی بەهێز ئاسایش و ئەمنییەتی ناوچەکە دەستەبەر دەکات.\nبە بیانووی شەڕ دژی داعش؛\nهێرشی شەڕکەرەکانی ئەمریکا بۆ سەر ناوچەی نیشتەجێی دەڤەری حەسەکە\nهەواڵدەری فەرمی سووریا ڕایگەیاند کە شەڕکەرەکانی ئەمریکا بە بیانووری بەرەنگار بوونەوەی داعش، خانووە نیشتەجێیەکانی دەڤەری شاری حەسەکەیان بوردمان کردووە.\nبە ناردنی نامە بۆ ئەنجومەنی ئاسایش؛\nئێران سەبارەت بە هەرچەشنە پیلانگێڕیی رژێمی زایۆنی هۆشداری دا\nباڵوێزی ئێران لە ڕێکخراوەی نەتەوە یەکگرتووەکان سەبارەت بە هەر جۆرە کردەوەیەکی هەڵە و سەرکێشییەکی ڕژیمی زایۆنی دژی ئێران هۆشداری دا.\nئه‌ندامى په‌رله‌مانى كوردستان:\nئه‌ندامێكى په‌رله‌مانى كوردستان ئاشكرایده‌كات، 16 کەس كه کادیری حزبین زیاتر لەدوو ساڵە لەزیندانی ئاسایشن لەھەولێرو تائێستاش دادگایی نەکراون.\nئێران دانوستانێک دەکات کە ئەنجامی هەبێت\nنوێنەری ئێران لە ڕێکخراوە نێودەوڵەتییەکان لە ڤیەن وێڕای ئاماژە بەوەی کە ئێران دانوستانێک دەکات کە ئاکامی هەبێت، وتی: تا کاتێ گەمارۆکان درێژەی هەبێت، چاوەڕوانی سەبووریتان لە ئێران نەبێت.\nنەتەوە یەکگرتووەکان هۆشداریی دا؛\nئەفغانستان لە لێواری ڕووخانی بەتەواوەتی/ تاڵەبان هیچ پارەیەکی نییە\nریکخراوەی نەتەوە یەکگرتووەکان هۆشداری دا گەر کۆمەڵگای نێودەوڵەتی ڕێگایەک بۆ پاراستنی سەرچاوە داراییەکان لە ئەفغانستان نەدۆزێتەوە، ئەم وڵاتە مەترسی "ڕووخانی تەواو"ی لە سەرە.\nلە ڕاپۆرتێکدا بۆ ئەنجومەنی ئاسایش؛\nگۆترێش داوای هەڵوەشاندنەوەی گەمارۆکان دژی ئێرانی کرد\nئەمینداری گشتی نەتەوەیەکگرتووەکان داوای لە دەوڵەتی واشنتۆن کرد هەموو گەمارۆکان دژی ئیران بە پێی ڕێککەوتنی ناڤۆکیی 2015 ی هەڵبوەشێنێتەوە یان لانیکەم بەری کردنیان بۆ لەبەرچاو بگرێت.\nدوای دەیان دانیشتنی بێ ئەنجام;\nئه‌نجومه‌نی ئاسایشی نێوده‌وڵه‌تی له‌سه‌ر ڕێككه‌وتنی هه‌ولێر و به‌غدا كۆده‌بێته‌وه\nئەنجوومەنی ئاسایشی نێودەوڵەتی له كۆبوونه‌وه‌ی ئه‌مڕۆیدا باس له ڕێککەوتنەکانی عێراق لەگەڵ هەرێمی کوردستان ده‌كات.\nهۆکاری گرژییەکە ئاشکرا نییە؛\nشەڕی پێشمەرگە و هێزەکای ئاسایش کوژراو و برینداری لێکەوتەوە\nبەڕێوەبەرایەتى ئاسایشى پارێزگاى سلێمانى رایگەیاند: لەبازگەى تاسڵوجە لەکاتى تیپەڕبونى ئۆتۆمبێلیکى سەر بە هێزەکانى پێشمەرگە لە نێوان پێشمەرگەکان و هێزەکانی ئاسایش گرژی دروست بوو و کوژراو وبرینداری لێکەوتەوە.\nلە رێوڕەسمی 22 ی ڕێبەندان:\nحەسەن رۆحانی: جیهان قەرزداری گەلی ئێرانە\nسەرۆک کۆماری ئێران لە ڕێوڕەسمی ساڵوەگەڕی سەرکەوتنی شۆڕشی ئیسلامی لە رێگای ڤیدیۆ کۆنفڕانسەوە بۆ ئێران لێدوانی دا.\nبە ڕەخنە لە سیاسەتەکانی ئەنقەرە؛\nکاردانەوەی سووریا بە کردنەوەی زانکۆ لە لایەن تورکیاوە لە باکووری حەلەب\nوەزارەتی دەرەوەی سووریا بە هەوڵەکانی تورکیا لە کاردنەوەی زانکۆیەک لە باکووری حەلەب کاردانەوەی نیشان دا.\nپەیامی ئێران بۆ ئەنجومەنی ئاسایشی نەتەوەیەکگرتووەکان:\nنوێنەری هەمیشەیی ئێران لە نەتەوەیەکگرتووەکان لە نامەیەکدا بۆ ئەمینداری گشتی نەتەوەیەکگرتووەکان و سەرۆکی ئەنجومەنی ئاسایش، هێناویە: نەتەوەیەکگرتووەکان هەوڵی پێویست دژی هۆکارەکانی تیرۆری شەهید فەخری زادە بدات.\nسکرتێری ئەنجومەنی باڵای ئاسایشی نەتەوەیی ئێران:\nدەستی بەهێزی ئێران گەرووی جەنایەتکاران دەگوشێ\nسکرتێری ئەنجومەنی باڵای ئاسایشی نەتەوەیی ئێران وتی: دەستی بەهێزی پارێزەرانی ئاسایشی کۆماری ئیسلامی ئێران گەرووی هەر جەنایەتکار و دەستدرێژکاریەک دێر یان زوو دەگوشێ.\nدوورگەکانی کەنداوی فارس هی ئێرانن و ئێرانیش دەمێننەوە\nنوێنەری هەمیشەیی ئێران لە نەتەوەیەکگرتووەکان بە ڕەت کردنەوەی لێداوانە دەستێوەردانانەکان، لەسەر بەشداری ئێران لە ئاشتی و ئاسایشی ناوچەکە و هەروەها خاونایەتی ئێران بە سەر سێ دوورگەکە، جەختی کرد.\nزەریف لە ئەنجومەنی ئاسایشی نەتەوەیەکگرتووەکان:\nئێران نایەوێت بچێتە نێو کێبڕکێی چەک و تەقەمەنی ناوچەکە\nوەزیری دەرەوەی ئێران بە ڕەخنە لە ئەمریکا وەکوو گەورەترین فرۆشیاری چەک بە ناوچەکە کە ویستی ڕێککەوتنی ناڤۆکیش لەناو ببات، وتی ئێران نایەوێت بێتە کایەی کێبڕکێی چەک و تەقەمەنی ناوچەکەوە.\nگفتوگۆ لە سەر ڕێککەوتنی ناڤۆکی ئێران لە ئەنجومەنی ئاسایش\nوتەبێژی وەزارەتی دەرەوەی ڕووسیا ڕایگەیاند کە لە کۆبوونەوەی داهاتووی ئەنجومەنی ئاسایش لە مانگی ئۆکتۆبەر سەبارەت بە ڕێککەوتنی ناڤۆکی و کەنداوی فارس گفتوگۆ دەکەین.\nوەزیری دەرەوەی ڕووسیا لە لێدوانێکدا لە یەکلایی بوونەوەی هەڵوەشاندنەوەی گەمارۆکانی سەر ئێران لە بواری چەک و تەقەمەنی لە ڕێکەوتی ٢٧ ی ڕەزبەر هەواڵی دا.\nنیگەرانی میکانزمی پەلەپیتکە نین\nوتەبێژی دەوڵەت وتی: ئێمە لە چالاک کردنەوەی میکانیزمی پەلەپیتکە نیگەران نین.


چه‌ند وڵاتـێـك لێـكۆڵینه‌وه له‌سه‌ر بوونی ئه‌نفلۆنزای باڵنده ڕه‌تـده‌كه‌نه‌وه\nڕێـكخـراوێـكی ژینـگه ده‌ڵێت چه‌ند وڵاتـێـك هاوكاریمان ناكه‌ن له لێـكۆڵینه‌وه بۆ دۆزینه‌وه‌ی ئه‌نفلۆنزای كوشنده‌ی باڵنده له وڵاته‌كانیان.\nڕێـكخراوی دۆچ- به‌یسد وێـتلاند ئینته‌رناشناڵ كه ئاژانسی نێونه‌ته‌وه‌یی ناحكومیـیه و له لایه‌ن ڕێـكخراوی نه‌ته‌وه یه‌كـگرتووه‌كانه‌وه بۆ كشتوكاڵ و خۆراك ڕاسـپـێـردراوه بۆ پـشـكنین به دوای ڤایرۆسی H5N1 له باڵنده كێویـیه‌كاندا.\nئه‌و ڕێـكخـراوه نێونه‌ته‌وه‌یـیه ده‌ڵێت ئێران، نه‌یجیریا، سودان، تونس و توركیا ڕێـگه‌یان نه‌داوه به پـشـكێـنه‌ره‌كانمان بچنه ناو وڵاته‌كانیانه‌وه.\nوێـتلاند ئینته‌رناشناڵ ده‌ڵێت ڕه‌نـگه هۆی ڕێـگه پـێنه‌دانمان له لایه‌ن ئه‌و وڵاتانه‌وه بـگه‌ڕێته‌وه بۆ مه‌ترسـیان له ئه‌گه‌ری دۆزینه‌وه‌ی ڤایرۆسه‌كه له باڵنده كێویـیه‌كانیاندا كه له‌وانه‌یه كاربكاته سه‌ر بازاڕی په‌له‌وه‌ڕ و گه‌شتوگوزار له وڵاته‌كه‌یاندا.\nله هه‌مان كاتدا وڵاتانی یه‌كێتی ئه‌وروپا به ملیۆنه‌ها دۆلاری داهاتیان له‌كیسچووه به‌هۆی كه‌م بوونه‌وه‌ی بازاڕی په‌له‌وه‌ڕ كه به‌شـێوه‌یه‌كی زۆر تیژ داده‌به‌زێت.\nشایه‌نی باسه ئه‌نفلۆنزای باڵنده‌ی جۆری H5N1 بڵاوبۆوه له ڕۆژهه‌ڵاتی ئاسیاوه به‌ره‌و ڕۆژهه‌ڵاتی ناوه‌ڕاست و ئه‌فریقیا و ئه‌وروپا، له ساڵی 2003 وه تائێستا 94 كه‌س به هۆی ئه‌م نه‌خۆشـیـیه گیانیان له ده‌ستداوه.


پارانۆیا (بەئینگلیزی: Paranoia، ئاوەڵناو: پارانۆیی یان پارانۆید - بەئینگلیزی: paranoid) سیستەمێکی بیرکردنەوەیە کە کاریگەرە بە دڵەڕاوکێ و ترس، زۆربەی کات تاڕادەی نائاوەزمەندی (ناعەقڵانییەت) و وڕیمە. بیرکردنەوەی پارانۆیی یان پارانۆید زۆربەی کات بیروباوەڕی چەوساندنەوەیی یان پلانی هێنی لەخۆی دەگرێت دەربارەی هەڕەشەیەکی درکپێکراو لەسەر خود ( بۆ نموونە: هەموو کەس ئەیەوێت من لەناوبەرێت). پارانۆیا جیاوازە لە فۆبیا، کە جۆرێکی ترە لە ترسی نائاوەزمەند بەڵام زۆربەی کات بەبێ لۆمەکاریی کۆتایی دێت. بەهەڵە تۆمەتبارکردن و بێ متمانەیی گشتیی بە دەوروبەر زۆربەی کات پەیوەندیدارە بە پارانۆیاوە. بۆ نموونە، ڕووداوێک کە زۆرینە خەڵک وای تێدەگەن کە بەڕێکەوتە ڕووی داوە، کەسێکی پارانۆید دەشێت وای تێ بگات کە بەمەبەست ڕووی داوە.\nوشەی پارانۆیا لە وشەی گریکی παράνοια (پارانۆیا) "شێتی" ـوە دێت. دەستەواژەکە بۆ وەسفکردنی پەشێوییەکی دەروونی بەکاردەهات کە وڕیمە دیارترین تایبەتمەندیی بوو تێیدا. لەم پێناسەیەدا، هەستی چەوساندنەوە لەبەرچاو نەدەگیرا بۆ پۆڵێنکردنی دۆخێک وەک پارانۆیا، بۆیە هەر ژمارەیەک لە وڕیمە دەشێت پۆڵێن بکرێت وەک پارانۆیا. بۆ نموونە، کەسێک کە باوەڕی وایە ئەو کەسایەتییەکی گرنگی ئایینییە، دەشێت پۆڵێن بکرێت وەک "پارانۆیای پاراو".\nبەپێی وتەی زانایان پارانۆیا و پارافرینیا دوو کیانی لێدوان لەسەر کراون کە جیاکراونەتەوە لە دێمێنشا پرێیکاکس لەلایەن کڕایپێڵین، کە پارانۆیای وەسف کرد وەک وڕێمەیەکی بەردەوامی بەسیستەمبوو. تەنانەت لەئێستاشدا، وڕیمە مەرج نییە گوومڕایانە یان ترسنۆکانە بێت تا پۆڵێن بکرێت وەک پارانۆیا. کەسێک دەشێت وەک شیزۆفرینییەکی پارانۆیی چاو لێ بکرێت بەبێ ورێمەی چەوساندنەوە، ئەمەش بەسادەیی بەهۆی ئەوەی کە وڕیمەکەیان بەشێوەیەکی سەرەکی بۆخۆیان دەگەڕێتەوە.\nتیۆری پلانی نهێنی\nوەرگیراو لە «https://ckb.wikipedia.org/w/index.php?title=پارانۆیا&oldid=542875»\nئەم پەڕەیە دواجار لە ٠٦:٣٣ی ١٦ی ئەیلوولی ٢٠١٧ نوێ کراوەتەوە.


داخستنی تەلەفزیۆنی ئازادی سەرکوتی سیاسیە! – hkkurdistan\nHome 6 ئەرشیفی بابەتەکان 6 داخستنی تەلەفزیۆنی ئازادی سەرکوتی سیاسیە!\nداخستنی تەلەفزیۆنی ئازادی سەرکوتی سیاسیە!\nبەپێی راگەیاندنی بەڕێوەبەری تەلەفزیۆنی (ئازادی)ی حزبی شیوعی کوردستان، لەلایەن حکومەتی هەرێمەوە، دوێنێ ٢٥/٧/٢٠١٨ پەخشی کەناڵەکە راگیراوە. بیانوی حکومەت نەدانی رسوماتە لەلایەن کەناڵی ناوبراوەوە، لە کاتێکدا بەڕێوەبەری کەناڵەکە ئەم بیانوە بەناڕاست لەقەڵەم دەدا.\nداخستنی کەناڵی ئازادی هەنگاوێکی کۆنەپەرستانەی سیاسی دەسەڵاتدارانی هەرێمە کە دەیانەوێ رۆژدوای رۆژ پەراوێزەکانی ئازادی لە کوردستان تەنگەبەربکەنەوەو پایەو کۆڵەکەکانی سەرکوتی سیاسی لە هەرێمی کوردستاندا قایم بکەن. ئامانجی ئەوان لەم کارو کردەوەیەیان بێندەگکردنی دەنگە ناڕزایەکان و هەرجۆرە رەخنەیەکی سیاسیە کە لەدەسەڵاتی نایەکسان و گەندەڵ و تاڵانچی ئەوان دەگیرێ. دەسەڵاتدارانی بۆرژوازی کود دەیانەوێ سەرجەم حزبە سیاسیەکان و هەڵسوڕاوانی سیاسی و کۆمەڵگا دەستەمۆو ملکەچ بکەن. بێکارەیی و گەندەڵبوونی ئۆپۆزیسیۆنی بۆژوازی کە بەداخەوە بۆ ماوەیەکی تاڕادەیەك زۆر دەستی بەسەر فەزای ناڕازی کۆمەڵگادا گرتبوو، ئەو فرسەتەی بۆ دەسەڵاتدارانی هەرێم رەخساندوە کە هێرشەکانی خۆیان بۆسەر ئازادی و مافەکانی خەڵك توندترو چڕتر بکەنەوە.\nئێمە ئەم هەنگاوەی دەسەڵاتدارانی کوردستان و حکومەتی هەرێم دژی تەلەفزیۆنی ئازادی بەتوندی سەرکۆنە دەکەین و داواش لە ئازادیخوازان دەکەین کە بەهەرشێوەیەك بۆیان دەگونجێ دژی ئەم هەنگاوە سەرکوتگەرانەیەی حکومەتی هەرێم دەنگ هەڵبڕن!


تێبینیێک لە سەر شانۆنامەی چاوەڕوانی گۆدۆ | شانۆڤان\nتێبینیێک لە سەر شانۆنامەی چاوەڕوانی گۆدۆ\nشاخەوانon 7, كانونی یه‌كه‌م 2017 9 مانگ لەمەوبەر سەرنجێک بنووسە لەسەر تێبینیێک لە سەر شانۆنامەی چاوەڕوانی گۆدۆ\nنووسەر: ساموێل بێکێت\nشەڕی مرۆڤ لەگەڵ خۆیدا\nچاوەڕوانی گۆدۆ، چاوەڕوانی مرۆڤە بۆ ئەوەی ژیان ئاڵۆزی و نهێنیەکانی خۆی شێ بکاتەوە و نهێنیەکانی دەر بخات. پەیوەندی مرۆڤە لەگەڵ دەروون و ویژدانی خۆیدا. نامرۆڤایەتی ئینسان بەرانبەری خۆی. پرسیارە لە مەعنا و واتاکان. مەعنایەک هەیە؟ گەڕان بە شوێن وەڵامەکاندا کارێکی ڕەوایە؟ یان دەشێ هەتا بۆمان دەکرێ هەر وا کوێرانە بەرەو پێش بچین و تەنیا بۆ پشوودانێکی کورت جار جارێک ڕاوەستین؟ چونکە وەڵامەکان وەکوو گۆدۆ هیچکات دەرناکەون، بیر و کردەوەکانی ئێمەش هیچ لەم بابەتە ناگۆڕێ.\nگەرچی لە ڕووکاری بەرهەمەکەدا وا دیارە کە چاوەڕوانی گۆدۆی بێکێت شانۆنامەیەکی تراژیدیی-کۆمێدیە سەبارەت بە دوو کەسی هەژار و دەربەدەر کە چاوپێکەوتنێکیان هەیە لەگەڵ دوو پیاوی گێژ و وڕ و خەمباری دیکە، بەڵام بە بڕوای من بێکێت ویستوویە سەبارەت بە کێشە و جەنگی مرۆڤ لەگەڵ خۆیدا بنووسێت.\nئێستراگۆن کە گرنگترین شت بەلایەوە ئەوەیە کە پۆستاڵە تەنگ و بۆگەنەکانی لە پێ دەر بێنێ، ژیانی بە هەموو زەحمەت و برینەکانیەوە قبووڵ کردووە. دەڵێی بڕوای بەوەیە کە پێویستە لەگەڵ ئەو شتانە وا ژیان بۆمانی دەخولقێنێ و لە ڕێگاماندا تووشیان دەبین بە بێ هیچ جوڵە و مشتومڕێ ڕێک کەوین و بەرەنگاریان نەبینەوە. گەر وامان کرد، لە ئاکامدا ژیان خۆی هەموو شتێک جێ بەجێ دەکات. بۆچی کاتی خۆمان لە کیس بدەین لە پێناوی هەوڵدان بۆ گۆڕینی ژیان بۆ ئەو شێوەیە کە دەمانەوێ! بۆچی دژایەتی شتێک بکەین کە نەگۆڕە؟ ئەگەر بڕیار بێ کە ژیان هێرش باتە سەرمان، ڕەنگە هەر بە هەمان شێوە بڕیار درابێ کە ئێمەش ئیزنی پێ بدەین. ئەگەر دژایەتی نەکەین، لەوانەیە کۆتایی بێت و بە کەمترین زیان دەربازمان بێت. ئیدی دەتوانین دیسان هەتا جارێکی دیکە و کارەساتێکی دیکە، ئاسوودە بین. ئەگەر ئیزن بە ژیان بدەی هەر شتێکی دەوێ بیکات، تەنانەت خراپترین شتیش کە مردنی ئێمەی لەگەڵدا بێ، دیسان کێشەیەکی نیە و هەر باشە.\nبەڵام ڤلادیمیر شتێکی زۆرتری دەوێ. ئەو بەردەوام هیوای هەیە شتێک ڕوو بدات و ژیانی باشتر بکات. ئەو هیوادارە گۆدۆ بێت و وەڵامێکی پیشان بدات، هەر وەڵامێک بێت گرنگ نیە. ڤلادیمیر تێناگات کە بۆچی ئێستراگۆن ئەوەندە بێزار و کەمتەرخەمە.\nڤلادیمیر ئەو بەشەی ناخی ئێمەیە کە چاوەڕوانین ژیان وەڵامی پرسیارەکانمان بداتەوە. ئەو بەشەی ئێمە کە چاوەڕوانی یارمەتی کەسانی دیکەیە تا ئەو گەنج و سامانە بەنرخە بدۆزینەوە کە وادەزانین لە شوێنێکدا بوونی هەیە و چاوەڕێمان دەکات. ڤلادیمیر و ئێستراگۆن هیچ یەکیان ئەوەندە بە ژیانەوە نەبەستراون و هەستێکی ئەوتۆیان بەرانبەر ژیان نیە کە واز لە بیرۆکەی خۆکوژی بێنن. ئەوان بەردەوام دەیانەوێ لە دارێک کە لە پەنایاندایە خۆیان هەڵواسن و کۆتایی بە ژیانیان بێنن. هەر دووکیشیان دەزانن کە ئەم شتە ڕوو نادات. ئەم باس و بیرۆکەیە شێوەیەکە بۆ تێپەڕاندنی کات: ‘دەگەڕم، بەم چاوە چکۆلانەمەوە دەگەڕم بۆ درەختێک خۆمانی لێ هەڵواسین.’ ئەمە هەر ئەو شێوەیەیە کە هەندێک جار بۆ ڕێ هاتن لەگەڵ کێشەکانماندا بەکاری دێنین، چونکە ئێمە بەجۆرێک لە دڵسووتاندن بۆ خەمەکانمان چێژ دەبینین.\nڤلادیمیر پێویستی بە ئێستراگۆنە بەڵام ئەو هەست و نیازەی دەر ناخات. ئێستراگۆن دڵخۆشە بە تێپەڕ کردنی کات لەگەڵ ڤلادیمیر. ئێمە پێویستمانە خۆمان دڵنیا کەین کەسێکی بەنرخین. لە دەروون و نیهادی خۆماندا بە شوێن شتێکدا دەگەڕین کە هۆکارەکانمان بۆ وجوود و بوونمان بسەلمێنێت. ئەگەر بایەخ بەمە نەدەین، چ بە سەرماندا دێت؟ ئیدی پێویستیێکمان بۆ پەیوەندیێکی قووڵ لە گەڵ دەروونماندا نامێنێت. لە ڕاستیدا ڤلادیمیر و ئێستراگۆن دەروون و نیهادی یەکدین.\nکاتێک پۆزۆ و لووکی لە سەر دیمەنەکە دەر دەکەون، ڤلادیمیر بە دەرفەتێکی دیکەی دەزانێ لەو دۆخە کز و بێوزەیە بێتە دەرێ. دەکرێ پۆزۆ، گۆدۆ بێت؟ نا؟ دەی باشە، ئێستا ئەو دەتوانێ بابەتێکی خێر و چاک بێت کە ئەوان دوور بخاتەوە لەو دۆخە، هاوکات دەشتوانن درێژە بە چاوەڕوانیەکەیان بدەن.\nپۆزۆ تا کاتێک لووکی بە کار دێنێ کە شتێکی بۆ پێشکەش کردن هەبێت. بەڵام کاتێک ئەو شتەی کە پۆزۆ پێویستییە لە دەست دەدات، ئیدی لووکی دەبێتەوە کۆیلەیەکی ڕۆژڕەش. لووکی کۆیلەی پۆزۆیە و پۆزۆ دەیەوێ بە پارەیەکی زۆر بیفرۆشێت.\nڤلادیمیر و ئێستراگۆن زۆر دڵیان بە لووکی دەسوتێت بەڵام هیچی بۆ ناکن، بەتایبەت ئەو کاتەی کە ڕەنگە لووکی باوەڕی نەمابێت هیچ یارمەتیێکی پێ بگات و تەنانەت یارمەتیشی ناوێ. لووکی کەسێکە ئەو هۆش و ژیرییەی جارانی لە دەست داوە و لەوانەیە بە تەنێ بمێنێتوە.\nزۆر کات لە کەسێکدا تەنیا ئەو شتە دەبینین کە بۆمان سوودی هەیە، نەک ئەو کەسە خۆی. کاتێک لە کەسێک بێزار دەبین کە ئیدی بۆمان سوودێکی نیە یان ناتوانێ ئەو شتانەی دەمانەوێ بۆمان جێ بە جێ بکات، ئیدی دەبن بە قورسایی و بارگرانیێک بە سەر شانمانەوە. ئێمە بەرانبەر ئەو شتانەی کە ڕۆژانێک سەرنجمانی ڕا دەکێشا کوێر دەبین و ئیدی پاڕانەوەکانیان بۆ خۆشەویستی نابیستین.\nلە ڕوانگەیەکی بەربڵاوترەوە، کاتێک ئیدی گرنگی بە کەسێک نادەین، ئێمە بەرانبەر کێشەکانی دونیا کوێر دەبین و ئیدی هەست بەو کێشانە ناکەین، ئەو کەسە چەوساوە لەوانەیە توانای قسە کردنی نەمێنێت و نەتوانێت لەگەڵماندا بدوێ.\nکات تێپەڕ دەبێت. دوێنێ بوو؟ ساڵی پار بوو؟ کەی بوو کە بۆ دواهەمین جار ڤلادیمیر و ئێستراگۆن لێرەدا چاوەڕوانی هاتنی گۆدۆیان دەکرد؟ کەی بۆ دواهەمین جار پۆزۆ و لوکییان دی؟ گرنگە؟ لە ڕاستیدا ڕۆژ، ساڵ یان تەمەن چین؟ مرۆڤ تەمەنی لە چاوەڕوانیدا دەژی. مرۆڤ چاوەڕوانە لە دایک بێت، چاوەڕوانە گەورە بێت و ببێت بە پیاو، چاوەڕوانە سەرکەوتوو بێت، چاوەڕوانە عەشقێکی ڕاستەقینە بدۆزێتەوە، چاوەڕوانی دۆزینەوەی ئاسوودەییە، هەروەها چاوەڕوانی مەرگە. هەر لەو کاتانەی چاوەڕوانی شتەکانە و لە چاوەڕوانیدا کات دەباتە سەر، بیر دەکاتەوە، ڕووبەڕووی زۆرێک بڕیار دەبێتەوە، لە گەڵ خۆیدا لە ململانێدایە کە چ ڕێگایەک بگرێتە بەر، دەبێت وەکوو ڤلادیمیر بەو هیوایە بێت کە سبەینێ وەڵامەکان ئاشکرا دەبن؟ یان دەبێ وەکو ئێستراگۆن ئیدی بە شوێن وەڵامەکاندا نەبێت و گەڕان بە شوێن وەڵامەکان لە بیر خۆی باتەوە؟ شیاوە کە ڕاوەستێ ژیان بچێتە پێشێ و ڕووداوەکان ڕوو بدەن و ئەمیش لەگەڵ شەپۆلەکەدا بڕوات؟\nئەگەر ئەو کەسانەی دەورووبەری، کێشەو ئازارێکیان هەبێت یان هەڕەشەیەک لە سەریان بێت، پێویستە ئەو یارمەتی بدات؟ ئەگەر یارمەتی دا و تووشی کێشە هات، دەبێ واز بێنێت و بڕوات تا کەسێکی دیکە ئیشەکە چارەسەر کات یان هەستێتەوە و دیسان هەوڵ بدات بۆ ڕزگار کردنی ئەو کەسە چەوساوەیە؟\nچاوەڕوانی گۆدۆ چاوەڕوانی مرۆڤە بۆ ئەوەی ژیان نهێنیەکانی خۆی دەربخات. پیشاندەری پەیوەندی مرۆڤە و نیهادی خۆی. نامرۆڤایەتی مرۆڤە بەرانبەر مرۆڤ. پرسیارە لە مەعنا. مەعنایەک بوونی هەیە؟ شیاوە کە بۆ وەڵامەکان بگەرێین یان دەبێ هەر وا کوێرانە بەرەو پێش بڕۆین و تەنیا بۆ پشوو دانێکی کورت ڕاوەستین. چونکە وەڵامەکان هەر وەکوو گۆدۆ هیچ کات نایەن، بیر و کردەوەکانی ئێمەش هیچ لە دۆخەکە ناگۆڕێن.\nسەرچاوە: Literature Study Online\nپۆلوێژەتاگتراژیدییتراژیدیی کۆمێدیساموێل بێکێتشانۆنامەشانۆنامەی چاوەڕوانی گۆدۆکۆمێدی


هونەرمەند زرار لەدایكبووی شارۆچكەی سەنگەسەرە سەر بە قەزای پشدەر، دوای گواستنەوەی پشدەر لەلایەن حكومەتی عێراق كۆچیان كرد بۆ شاری هەولێر، دواتر خۆی بۆ ماوەی چەند ساڵێك لە وڵاتی ئێران ژیانی بەسەر بردووەو ئێستاش لە وڵاتی بەریتانیا درێژە بەژیان دەدات، لەم بارەیەوە ماڵپەڕی رێگای كوردستان چاوپێكەوتنێكی لەگەڵ ئەنجامداوە.\nدیمانە –هێرش مەغدید\n-سەرەتای كاری هونەریت دەگەڕێتەوە بۆ كەی؟\n+ هەر لە تەمەنی منداڵیم لە قوتابخانە لەڕۆژانی پێنج شەممە زۆر جار مامۆستاكان بانگیان دەكردم تا گۆرانی بڵێم لەبەردەم هەموو قوتابیان.\nدەتوانم بڵێم لە ساڵی 1991 سەرەتایەك بوو بۆ كاری هونەریم كاتێك لە كۆڕێكی ماتەمینیدا توانیم لەگەڵ تیپێكی مۆسیقادا گۆرانی بڵێم لە بەرامبەر خەڵكێكی زۆردا وە ڕۆژی دواتریش لە یادێكدا دووبارە داوام لێ كرا كە بە گۆرانی بەژداری بكەم كە خەڵكانێكی زۆر هانیان دەدام بۆ بەردەوام بوونم، بەڵام لەبەر چەند هۆكارێك لە كاری هونەری دوركەوتمەوە.\n-یەكەمین گۆرانیت بەناوی چی بوو؟\n+یەكەم گۆرانی كە خۆم ئاوازم بۆ دانا گۆرانی «دڵم تەنگە» بوو كە شیعری كاك سروشت بارانیە، ئەو گۆرانییە یەكێكە لە گۆرانییەكانی ئەلبومی هەناسە كە ئەمساڵ بڵاو كرایەوە.\n+هونەر لای من گەیاندنی پەیامە بۆ گۆمەڵگا, كە لە ڕێگەی هونەرەوە دەتوانرێت زۆر پەیامی بەهێز بگەیەندرێت كە لە مێژوشدا ئەوە سەلمێنراوە كە هونەر چەند كاریگەری هەبووە لە گۆرانكاریداو وە هونەر توانیویەتی لە زۆر كاتی دژواردا میللەت بە ئاگا بهێنێتەوە.\n-تاوەكو ئێستا چەند بەرهەمت كلیپ كردووە؟\n+ تاوەكو ئێستا چوار بەرهەمم كلیپ كردووەـ بەنیازیشم لەم نزیكانەیە گۆڕانیەكی دیكەم كلیپ بكەم لە كوردستان.\n-بەرهەمی تازەت لەبەر دەستە؟ خۆی لەچەند تراك دەگرێ؟\n+ ئەلبومێكی تازەم تۆمار كردووە كە لە 6 تراك پێك دێت و سەرجەم ئاوازەكانیش هی خۆمن و لەماوەی چەند رۆژێكی دیكە كە بەناوی ژیلەمۆیە ئەلبومە نوێیەكەم بەر گوێی گوێگرانم دەكەوێت.\n-وەك دەزانین تۆ لە تاراوگە دەژیت، كارە هونەریەكانتی ئاسان كردووە؟\n+لە هەندەران كاری هونەری زەحمەتی زیاترە تا كوردستان، چونكە بەهۆی سەرقاڵی بە ئیش و كارەوە كەمتر كات هەیە بۆ هونەر, وە ناسینی كەسانی موزیك ژەنی لێهاتوش هەر ئاستەمە و پەیوەندییەكان لە ئاستێكی باشدا نییە و زیاتر پەیوەندییە هونەریەكانیش پەیوەستە بە ماددەوە.\n-هیچ ئامێرێكی میوزك دەژەنی، تاچەند گرنگە گۆرانی بێژ بیزانێت؟\n+من خەریكی ئامێرێكی تارم لە لای مامۆستایەكی ئێرانی قوتابیم، بەڵام لەبەر زۆری كێشەو سەرقاڵی بە ئیش و كارەوە لە مەشقەكانمدا سستم بەداخەوە، بەڵام هەوڵدەدەم قەرەبووی بكەمەوە.\n-كاریگەری چ هونەرمەندێكت لەسەرەو لاسایی كەسێك دەكەیتەوە یان رێچكەیەكی تایبەت بەخۆت هەیە؟\n+كاریگەری هونەرمەندی گەورەی كورد مامۆستا حەسەن زیرەك زۆرە لەسەرم و بوەتە پێشەوای هونەری بۆم وە هەروەها سەید عەلی ئەسغەری كوردستانی, وە هونەرمەندی گەورەی فارس محەمەد رەزا شجریان و ئیرج كە عاشقی دەنگیانم و زۆر چێژیان لێ وەردەگرم, بەڵام هەوڵمداوە كە لاسایی كەس نەكەمەوە و تا ئەو جێگەی بتوانم گۆرانی كەس ناڵیمەوە , وە ئەگەر گۆرانی هونەرمەندێكی تر بڵێمەوە ئەوا بەدڵنیاییەوە ناوی هونەرمەندەكەو شاعیرەكە دەهێنم و ناهێڵم حەقی بخورێت و ناوی وون ببێت.\n- حەز دەكەی هۆنراوەو ئاوازەكانت چۆن بێت؟\n+هەوڵمداوە ئاوازەكانم كوردییەكی پاك بێت و لە فارسی و توركی و عەرەبی نەچێت، وە شیعرەكانیش كە هەڵیان دەبژێرم كوردییەكی پاراو بێت و حەزدەكەم لە شیعریك كە وشەكانی پڕ مانا بن و زۆر وشەی كوردی كە ئێستا كەم بەكاردێن بتوانم بیانگێڕمەوە ناوخەڵك تا دووبارە بەكاربهێندرێنەوە لە جیاتی وشەی زمانی بێگانە.\n-ئێستا زۆربەی خەڵك لەكارەكانی ھونەرمەندە تازەكان رازی نین و بە ھونەرمەندی كاتی ئەزانن هۆكار چییە؟\n+بەداخەوە لەبەر بێ بەرنامەیی لێپرسراوانی هونەری و بێ باكی و بێ غەمی لە كوردستان بەرە ڵاییەكی هونەری زۆری پێوە دیارەكە هیچ فلتەرێك نییە بۆ پاكردنەوەی گۆرانی و مۆسیقای كوردی, كە بەرپرسانی هونەری لە كوردستان پارەیەكی زۆر بە فیڕۆ دەدەن بۆ خزمەتكردنی هونەری بێگانە، هەر لە گۆرانی و مۆسیقا بگرە تا فلیم و دراماكان , وە بەداخیشەوە زۆریك لە گۆرانی بێژان گۆرانی هونەرمەندە گەورە كانیان شێواندوە و بێ تامیان كردوون, لەو رۆژگارە دا كە خەڵك زوو لە گۆرانیەكان بێزار دەبن بە بۆچونی من هۆكارەكەی دەگەڕێتەوە بۆ بێ ڕوحی ئاوازەكە و بێ قووەتی شیعرەكە واتا شیعرێكی لاواز لە وەزن و قافیەو خراپی زەوقی گۆرانی بێژ لە هەڵبژاردنی میلۆدی دا , ئێمە وەكو كورد هونەرێكی زۆر دەوڵەمەندمان هەیە و هونەرمەندانی زۆر بەتوانامان هەیە كە وا پێویست بوو وانەیان لەسەر خوێندرابا و منداڵەكانیان لەسەر ئەو هونەرە رەسەنە راهێنابا نەك ڕێگا بدرێت هەركەسێك ویستی یاری بە هونەری میللەتێك بكات.\n-تا چەند لەگەڵ ئەوەیت گۆرانییە بیانییەكان بكرێنەوە كوردی بەھەمان ئاوازو ریتم؟\n+من پێموایە هونەر ناسنامەی هەر میللەتێكە, ئێمە دەتوانین كەڵك لە گۆرانییە بیانیەكانیش وەربگرین بە مەرجێك بیانخەینە خزمەت هونەری خۆمانەوە, نەوەكو ئێمە بكەوینە ژێر كاریگەری ئەوان.\n-لەكۆتایی ئەگەر شتێكت مابێت؟\n+هیوادارم مۆسیقا ژەنەكان یارمەتی دەرێكی باشتربن لەگەڵ گۆرانی بێژەكان تا بتوانین هونەرێكی جوانترو بە چێژ تر پێشكەش بكەین.


بەریتانیا تەواوی پەیوەندییەکانی لەگەڵ رووسیا سڕکرد\nشوێنی مانەوەی سێرگی سکریپال لە بەریتانیا AFP / Adrian DENNIS\nلەبەرامبەر تۆمەتی ژەهراویکردنی سیخوڕێکی رووسی لە بەریتانیا ، لەندەن 23 دیپلۆماتکاری رووسیا لە وڵاتەکەی دەردەکات و مۆسکۆش هەڕەشەی دەرکردنی دیپلۆماتکارە بەریتانییەکان لە وڵاتەکەی دەکات.\nئەمڕۆ چوارشەممە پەرلەمانی بەریتانیا دووەم دانیشتنی لەسەر رووداوی ژەهراویکردنی سێرگی سکریپال ئەنجامدا. سێرگی سکریپال سیخوڕێکی رووسی بوو کاری بۆ بەریتانیا دەکرد، لە 2004 رووسیا بەتۆمەتی "خیانەت" دەستگیریکرد و سزای زیندانی نزیکەی 30 ساڵی بۆ بڕییەوە.\nپڕۆژەکەی تێرێزا مەی بەزۆرینەی دەنگ پەسەند کرا و 23 دیپلۆماتکاری رووسی بڕیاری دەرکردنیان بۆ دەرکرا. ئەمەش یەکەمجارە لەوەتەی جەنگی ساردەوە پەیوەندی نێوان رووسیا و بەریتانیا گرژیان تێدەکەوێت.\nرووسیا یەک هەفتەی داناوە دیپلۆماتکارەکان بەریتانیا بەجێبێڵن، رووسیاش لەمبارەوە بێدەنگ نەبووە.\nپێشتر سێرگی لاڤرۆڤ، وەزیری دەرەوەی رووسیا رەتیکردووەتەوە دەستیان لەو رووداوەدا هەبێت، داوایان لە بەریتانیا کرد سامپڵێک لەمادە ژەهراوییەکە بدەن بە رووسیا تاوەکو خۆیان لێکۆڵینەوەی بۆ بکەن، بەریتانیا رەزامەندی لەسەر ئەم داوایە دەرنەبڕیوە.\nباڵیۆزخانەی رووسیا لە بەریتانیا هەر کاژێرێک دوای بڕیارەکەی پەرلەمانی بەریتانیا رایگەیاند، ئەو کارانەی لەندەن دووژمنکارانەن و جێگای قبوڵکردن نین. رووسیا هەڕەشەش دەکات دیپلۆماتکارە بەریتانییەکان لە وڵاتەکەی دەربکات.\nئەنجامی لێکۆڵینەوەکە دەریدەخات ماددەی نۆڤیچۆک یاخود Novichok بەکار هاتووە. نۆڤیچۆک ماددەیەکی ژەهراوی تووندە و لە ساڵانی حەفتاکانەوە لەلایەن یەکیەتی سۆڤیەت بەرهەمدەهێنرێت. زانا رووسییەکان دەڵێن بەهێزترین جۆری ژەهرە و 8 جار لە VX بەهێزترە. VXیش دە هێندەی گازی سارین بەهێزە، ئەو گازەی لە 1988 لە هەڵەبجە بەکارهات.\nنۆڤیچۆک زۆر جۆری هەیە و هەر جارەو بەناوێک بەرهەمهاتووە، ناوەکان بریتین لە K-84 و A-230 ، ئەم ماددەیە 100 جۆری دیکەی هەیە و بەهێزترینیان A-232 ە.\nنیشانەکردن : رووسیا , بەریتانیا\n5880 ژمارەی بینین


S بێژەکردن: چۆن S بە ئینگلیزی, فەڕەنسی, ئیسپانی, ئیسپرانتۆ, ئەڵمانی, پۆڵەندی, ویڵزی, سلۆڤێنی, پۆرتووگالی, کانتۆنیایی, سویدی, لاتینی, ئوزبەکی, هوڵەندی, ئیتالیایی, کرواتی, هەنگاری(مەجاری), ڤیەتنامی, ڕۆمانیایی, لوکسەمبورگی, چیکی, کاتالانی, تورکی, فینلاندی, کۆری بێژە بکەن\nچۆن گۆ دەکرێ S\nS بێژە کردن بە ئینگلیزی [en]\nS گۆکردنی بێژە کردن لەلایەن ajcomeau (نێر لە ویلایەتە یەکگرتووەکانی ئەمریکا)\nS گۆکردنی بێژە کردن لەلایەن eacohen (مێ لە ویلایەتە یەکگرتووەکانی ئەمریکا)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی S بە ئینگلیزی\nهاوبەشکردنی بێژەی S بە ئینگلیزی:\nS بێژە کردن بە فەڕەنسی [fr]\nS گۆکردنی بێژە کردن لەلایەن Pat91 (نێر لە فەڕەنسا)\nS گۆکردنی بێژە کردن لەلایەن gwen_bzh (نێر لە فەڕەنسا)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی S بە فەڕەنسی\nهاوبەشکردنی بێژەی S بە فەڕەنسی:\nS بێژە کردن بە ئیسپانی [es]\nS گۆکردنی بێژە کردن لەلایەن SebaCr (نێر لە شیلی)\nS گۆکردنی بێژە کردن لەلایەن fjglez (نێر لە ئیسپانیا)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی S بە ئیسپانی\nهاوبەشکردنی بێژەی S بە ئیسپانی:\nS بێژە کردن بە ئیسپرانتۆ [eo]\nS گۆکردنی بێژە کردن لەلایەن Neniu (مێ لە ویلایەتە یەکگرتووەکانی ئەمریکا)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی S بە ئیسپرانتۆ\nهاوبەشکردنی بێژەی S بە ئیسپرانتۆ:\nS بێژە کردن بە ئەڵمانی [de]\nS گۆکردنی بێژە کردن لەلایەن slin (نێر لە ئەڵمانیا)\nS گۆکردنی بێژە کردن لەلایەن Bartleby (نێر لە ئەڵمانیا)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی S بە ئەڵمانی\nهاوبەشکردنی بێژەی S بە ئەڵمانی:\nS نموونە لە دەستەوشەیەک\ndas scharfe S گۆکردنی بێژە کردن لەلایەن Michelleceline (مێ لە ئەڵمانیا)\nS بێژە کردن بە پۆڵەندی [pl]\nS گۆکردنی بێژە کردن لەلایەن kinkli (مێ لە پۆڵەندا)\nS گۆکردنی بێژە کردن لەلایەن Wojtula (نێر لە ویلایەتە یەکگرتووەکانی ئەمریکا)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی S بە پۆڵەندی\nهاوبەشکردنی بێژەی S بە پۆڵەندی:\nS بێژە کردن بە ویڵزی [cy]\nS گۆکردنی بێژە کردن لەلایەن LlaisCymreig (نێر لە بەریتانیا)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی S بە ویڵزی\nهاوبەشکردنی بێژەی S بە ویڵزی:\nS بێژە کردن بە سلۆڤێنی [sl]\nS گۆکردنی بێژە کردن لەلایەن tomson (نێر لە سلۆڤێنیا)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی S بە سلۆڤێنی\nهاوبەشکردنی بێژەی S بە سلۆڤێنی:\nS بێژە کردن بە پۆرتووگالی [pt]\nS گۆکردنی بێژە کردن لەلایەن Angelsroses (مێ لە بەڕازیل)\nS گۆکردنی بێژە کردن لەلایەن aimae (نێر لە پورتوگال)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی S بە پۆرتووگالی\nهاوبەشکردنی بێژەی S بە پۆرتووگالی:\nS بێژە کردن بە کانتۆنیایی [yue]\nS گۆکردنی بێژە کردن لەلایەن cuichungman (نێر لە ویلایەتە یەکگرتووەکانی ئەمریکا)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی S بە کانتۆنیایی\nهاوبەشکردنی بێژەی S بە کانتۆنیایی:\nS بێژە کردن بە سویدی [sv]\nS گۆکردنی بێژە کردن لەلایەن pernys32 (نێر لە سوێد)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی S بە سویدی\nهاوبەشکردنی بێژەی S بە سویدی:\nS بێژە کردن بە لاتینی [la]\nS گۆکردنی بێژە کردن لەلایەن giorgiospizzi (نێر لە ئیتالیا)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی S بە لاتینی\nهاوبەشکردنی بێژەی S بە لاتینی:\nS بێژە کردن بە ئوزبەکی [uz]\nS گۆکردنی بێژە کردن لەلایەن Makhmudkhon (نێر لە ئوزبەکستان)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی S بە ئوزبەکی\nهاوبەشکردنی بێژەی S بە ئوزبەکی:\nS بێژە کردن بە هوڵەندی [nl]\nS گۆکردنی بێژە کردن لەلایەن Hannekeh (مێ لە هۆڵەندا)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی S بە هوڵەندی\nهاوبەشکردنی بێژەی S بە هوڵەندی:\nS بێژە کردن بە ئیتالیایی [it]\nS گۆکردنی بێژە کردن لەلایەن Ricky92 (نێر لە ئیتالیا)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی S بە ئیتالیایی\nهاوبەشکردنی بێژەی S بە ئیتالیایی:\nS بێژە کردن بە کرواتی [hr]\nS گۆکردنی بێژە کردن لەلایەن KaticaSt (مێ لە کرواتیا)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی S بە کرواتی\nهاوبەشکردنی بێژەی S بە کرواتی:\nSlovenija je pobijedila u graničnom sporu s Hrvatskom. گۆکردنی بێژە کردن لەلایەن mirad (مێ لە بۆسنیا و هەرزەگۆڤینا)\nS بێژە کردن بە هەنگاری(مەجاری) [hu]\nS گۆکردنی بێژە کردن لەلایەن Frankie (نێر لە هەنگاریا)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی S بە هەنگاری(مەجاری)\nهاوبەشکردنی بێژەی S بە هەنگاری(مەجاری):\nS بێژە کردن بە ڤیەتنامی [vi]\nS گۆکردنی بێژە کردن لەلایەن hmaster99 (نێر لە ویلایەتە یەکگرتووەکانی ئەمریکا)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی S بە ڤیەتنامی\nهاوبەشکردنی بێژەی S بە ڤیەتنامی:\nS بێژە کردن بە ڕۆمانیایی [ro]\nS گۆکردنی بێژە کردن لەلایەن nevrax (نێر لە ڕۆمانیا)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی S بە ڕۆمانیایی\nهاوبەشکردنی بێژەی S بە ڕۆمانیایی:\nS بێژە کردن بە لوکسەمبورگی [lb]\nS گۆکردنی بێژە کردن لەلایەن piral58 (نێر لە لوکسەمبورگ)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی S بە لوکسەمبورگی\nهاوبەشکردنی بێژەی S بە لوکسەمبورگی:\nS بێژە کردن بە چیکی [cs]\nS گۆکردنی بێژە کردن لەلایەن Nykki (مێ لە کۆماری چێک)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی S بە چیکی\nهاوبەشکردنی بێژەی S بە چیکی:\nKdy můžu mluvit s doktorem? گۆکردنی بێژە کردن لەلایەن mykhal (نێر)\ncestuju s bratrem گۆکردنی بێژە کردن لەلایەن Quildeya (مێ لە کۆماری چێک)\nS بێژە کردن بە کاتالانی [ca]\nS گۆکردنی بێژە کردن لەلایەن didace (نێر لە ئیسپانیا)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی S بە کاتالانی\nهاوبەشکردنی بێژەی S بە کاتالانی:\nS بێژە کردن بە تورکی [tr]\nS گۆکردنی بێژە کردن لەلایەن buuu (نێر لە تورکیا)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی S بە تورکی\nهاوبەشکردنی بێژەی S بە تورکی:\nS بێژە کردن بە فینلاندی [fi]\nS گۆکردنی بێژە کردن لەلایەن tmkiiski (مێ لە فینلاند)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی S بە فینلاندی\nهاوبەشکردنی بێژەی S بە فینلاندی:\nS بێژە کردن بە کۆری [ko]\nS گۆکردنی بێژە کردن لەلایەن glamstar77 (مێ لە کۆماری کۆریا)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی S بە کۆری\nهاوبەشکردنی بێژەی S بە کۆری:\nS بێژە نەکراون لە:\nS تۆمارکردنی گۆکردنی S [an] دەزانن چۆن "S" بێژە بکەن؟\nS تۆمارکردنی گۆکردنی S [az] دەزانن چۆن "S" بێژە بکەن؟\nS تۆمارکردنی گۆکردنی S [da] دەزانن چۆن "S" بێژە بکەن؟\nS تۆمارکردنی گۆکردنی S [en - usa] دەزانن چۆن "S" بێژە بکەن؟\nS تۆمارکردنی گۆکردنی S [eu] دەزانن چۆن "S" بێژە بکەن؟\nS تۆمارکردنی گۆکردنی S [sr] دەزانن چۆن "S" بێژە بکەن؟\nS تۆمارکردنی گۆکردنی S [gsw] دەزانن چۆن "S" بێژە بکەن؟\nS تۆمارکردنی گۆکردنی S [kab] دەزانن چۆن "S" بێژە بکەن؟\nS تۆمارکردنی گۆکردنی S [szl] دەزانن چۆن "S" بێژە بکەن؟\nS تۆمارکردنی گۆکردنی S [kmr] دەزانن چۆن "S" بێژە بکەن؟\nداخوازی بێژە کردنی نوێ بێژە کردن بە: ئاراگۆنی ئازەرباینجانی ئەڵمانی ئەڵمانی سویس ئوزبەکی ئیتالیایی ئیسپانی ئیسپرانتۆ ئینگلیزی باسکی پۆرتووگالی پۆڵەندی تورکی چیکی دانمارکی ڕۆمانیایی سلۆڤێنی سویدی سیربیایی سیلیزیایی فەڕەنسی فینلاندی ڤیەتنامی کابیل کاتالانی کانتۆنیایی کرواتی کورمانجی کۆری لاتینی لوکسەمبورگی هەنگاری(مەجاری) هوڵەندی ویڵزی


یادی شەهیدان دوکتور سەعید چرۆکایا و ڕەسووڵ محەممەدزادە بەرز ڕاگیرا\n09:53 - 8 خەزەڵوەر 2718\nکوردستان میدیا: بە مەبەستی ڕێزگرتن و لە خەبات و گیانفیدایی شەهیدان دوکتور سەعید چرۆکایا و ڕەسووڵ محەممەدزادە دوو پێشمەرگەی قارەمانی کوردستان، ڕێوڕەسمێک بەڕێوە چوو.\nڕێکەوتی ٦ی خەزەڵوەری ۱۳۹۷ی هەتاوی لەشاری دویسبورگی وڵاتی ئاڵمان کۆڕیادێک بۆ وەبیرهێنانەوەی گیانفیدایی شەهیدان ڕەسووڵ محەممەدزادە و دوکتور سڵیمان چرۆکایا ناسراو بە دوکتور سعید، لە لایەن بنەماڵەی شەهید ناوبراوەوە بەڕێوە چوو.\nسەرەتای ڕێوڕەسمەکە بە سروودی نەتەوایەتی "ئەی ڕەقیب" و ڕاگرتینی خولەکێک بێدەنگی بۆ گیانی سەرجەم شەهیدانی کورد و کوردستان دەستی پێکرد.\nدواتر پەیامی بنەماڵەی چرۆکایا لە لایەن "سەلیم چرۆکایا" برای شەهید دوکتور سەعید چرۆکایا خوێندرایەوە.\nلەم کوڕیادەدا هەیئەتێکی کۆمیتەی حیزبی دیموکڕاتی کوردستانی ئێران لە ئاڵمان بەشداری کرد و پەیامی کۆمیتەی ڕادەستی بەڕێوەبەرانی کۆڕیادەکە کرد.\nلە درێژەی بەرنامەکەدا نوێنەری حکومەتی هەرێمی کوردستان و چەندین کسایەتی و نوێنەرانی پاڕت و ڕێکخراوە سیاسییەکانی کوردستان پەیامیان خوێندەوە و ئاماژەیان بە گیانبازیی شەهیدان کاک ڕەسووڵ و کاک دوکتورسەعید کرد و ڕۆڵی ئەو دوو شەهیدە سەربەرزەی گەلی کوردیان بەرز نرخاند.\nدواتر چەند کورتە فیلمێکی دیکۆمێنتاری لەسەر ژیانی شەهید سولەیمان بڵاوکرایەوە. لە فیلمە دیکۆمێناریانەدا ئاماژە بە ڕۆڵی شەهید ڕەسووڵ محەممەزادە بەرپرسی فێرگەی کومیسیۆنی پەروردەی حیزبی دێموکراتی کوردستانی ئێران کرا کە لەپێناو گەلەکەیدا لە باشووری کوردستان گیانی فیدا کرد.\nشەهید دوکتور سەعید چرۆکایا هاورێ لەگەڵ تیمێکی شارەزای مین هەڵگرتنەوەی پێشمەرگەکانی حیزبی دێموکراتی کوردستانی ئێران کە بە مەبەستی یارمەتیدانی هێزی پێشمەرگەی حکوومەتی هەرێمی کوردستان لە شەڕی ڕزگاریی مووسڵ لە دستی ڕێکخراوی تێرۆریستیی داعش چووبوونە بەرەکانی پێشەوە، بە هۆی تەقینەوەی بۆمبێکی چێنراو لە ڕێکەوتی ٢٦ی ئۆکتۆبری ساڵی ٢٠١٦ی زایینی هاوڕێ لەگەڵ کاک ڕەسووڵ محەممەدزادە کادری لێوەشاوەی حیزبی دێموکرات شەهید بوون.


چه‌ند ڕێگایه‌ك بۆ چوونه به‌هه‌شت - Yeane.Org ماڵپەری یانی\n1 : پێغه‌مبه‌ر درودی خودای لێبێت ده‌فه‌رموێت : هه‌ر كه‌سێك بگات به خودای خۆی و هیچ هاوه‌ڵێكی بۆ بریار نه‌دابێت ده‌چێته به‌هه‌شته‌وه .\n2 : پێغه‌مبه‌ر درودی خودای لێبێت ده‌فه‌رموێت : هه‌ر كه‌سێك بروای به خوداو به پێغه‌مبه‌ره‌كه‌ی هه‌بێت ، نوێژه‌كانی بكات ، رۆژوی مانگی ره‌مه‌زانیش بگرێت ، ئه‌وه ده‌بێته مافێك له سه‌ر خودا كه‌وا بیباته به‌هه‌شته‌وه .\n3 : پێغه‌مبه‌ر درودی خودای لێبێت ده‌فه‌رموێت : هه‌ركه‌سێك مزگه‌وتێك درووست بكات ته‌نها له‌به‌ر خاتری خودا ، خودای گه‌وره له به‌هه‌شت ماڵێكی به‌م شێوه‌یه‌ی بۆ دروست ده‌كات .\n4 : پێغه‌مبه‌ر درودی خودای لێبێت ده‌فه‌رموێت : هه‌ر كه‌سێك نوێژی به‌یانی ئێواران بكات ده‌چێته به‌هه‌شته‌وه .\n5 : پێغه‌مبه‌ر درودی خودای لێبێت ده‌فه‌رموێت : هه‌ر كه‌سێ ببێته كه‌فیل بۆ من له‌وه‌ی له نێوان ریش و قاچه‌كانیه‌تی ئه‌وه من زه‌مانه‌تی به‌هه‌شتی بۆ ده‌كه‌م .\n6 : پێغه‌مبه‌ر درودی خودای لێبێت ده‌فه‌رموێت : هه‌ر كه‌سێك له شه‌و و رۆژێكدا 12 ركاعه‌ت نوێژی سونه‌ت بكات واسته به‌م 12 ركاعه‌ته خودای گه‌وره ماڵێكی بۆ له به‌هه‌شت درووست ده‌كات .\n7 : پێغه‌مبه‌ر درودی خودای لێبێت ده‌فه‌رموێت : هه‌ر كه‌سێك رێگایه بگرێته به‌ر به‌م رێگایه زانست به‌ده‌ست بێنێت و بڵاوی بكاته‌وه خودای گه‌وره رێگایه‌كی ئاسانی نیشان ده‌دات بۆ چوونه ناو به‌هه‌شت .\n8 : پێغه‌مبه‌ر درودی خودای لێبێت ده‌فه‌رموێت : هه‌ر كه‌سێك وه‌كو بانگ ده‌ر بڵێت له ناو دڵی خۆیدا ده‌چێته به‌هه‌شته‌وه .\n9 : پێغه‌مبه‌ر درودی خودای لێبێت ده‌فه‌رموێت : هه‌ر كه‌سێك بڵێت رازیم به خودایه‌تی كردنی خودای خۆم كه ألله یه وه به دینی ئیسلامیش رازیم وه به پێغه‌مبه‌رایه‌تی كردنی محمدیش رازیم كه نێردراوی خودایه به‌هه‌ش بۆ ئه‌و كه‌سه واجب ده‌بێت .\n10 : پێغه‌مبه‌ر درودی خودای لێبێت ده‌فه‌رموێت : هه‌ر كه‌سێك ئاخیر ووشه‌ی لا إله إلا الله ده‌چێته به‌هه‌شته‌وه .\n11 : پێغه‌مبه‌ر درودی خودای لێبێت ده‌فه‌رموێت : هه‌ر كه‌سێك 12 سال بانگ ده‌ربێت ده‌چێته به‌هه‌شته‌وه .\n12 : پێغه‌مبه‌ر درودی خودای لێبێت ده‌فه‌رموێت : هه‌ر كه‌سێك سێ جار داوای چوونه به‌هه‌شت له خودا بكات به‌هه‌شت ده‌ڵێت خودایه بیخه‌ره ناومه‌وه .\n13 : پێغه‌مبه‌ر درودی خودای لێبێت ده‌فه‌رموێت : به‌راستی راست گۆیی به‌ره‌و چاكه‌ت ده‌بات وه چاكه‌ش به‌ره‌و به‌هه‌شتت ده‌بات .\n14 : پێغه‌مبه‌ر درودی خودای لێبێت ده‌فه‌رموێت : ئه‌ی خه‌ڵكینه ئاشتی بڵاو بكه‌نه‌وه واتا سلام له یه‌كتر بكه‌ن وه خواردنیش ببه‌خشن وه نوێژیش بكه‌ن له‌و كاته‌ی خه‌ڵك نووستینه كه ئه‌وانه‌تان كرد برۆنه ناو به‌هه‌شت به سه‌لامه‌تی .\n15 : پێغه‌مبه‌ر درودی خودای لێبێت ده‌فه‌رموێت : عه‌مره بۆ عه‌مره ده‌بێته ره‌شكه‌ره‌وه‌ی گوناهه‌كان له نێوان هه‌ردوو عه‌مره‌كه‌دا ، حه‌جی مبروكیش هیچ پاداشتێكی نیه جگه له به‌هه‌شت .\n16 : پێغه‌مبه‌ر درودی خودای لێبێت ده‌فه‌رموێت : هه‌ر كه‌سێك بلێت (سبحان الله العضیم وبحمده ) دار خورمایه‌كی له ناو به‌هه‌شت بۆ ده‌روێندرێت .\n17: پێغه‌مبه‌ر درودی خودای لێبێت ده‌فه‌رموێت : هه‌ر كه‌سێك بڵێت (اللهم أنت ربی لا إله إلا أنت ، أعوژ بك من شر ما صنعت ، أبو‌و لك بنعمتك علیَّ وأبو‌و لك بژنبی فاغفر لی ، فإنه لا یغفر الژنوب إلا أنت ) هه‌ر كه‌سێك له رۆژدا ئه‌م نزایه‌ی كرد به دڵ ویه‌قینه‌و هه‌ر له‌م رۆژه‌شدا مرد پێش ئه‌وه‌ی ببیته ئێواره ئه‌وه ئه‌م شه‌خسه یه‌كێكه له خاوه‌نانی به‌هه‌شت ، وه هه‌ر كه‌سێك له‌شه‌ودا ئه‌م دووعایه بكا به دڵو یه‌قینه‌وه باووری به‌م دووعایه هه‌بێت ئه‌گه‌ر له‌م شه‌ودا مرد پێش ئه‌وه‌ی ببیته رۆژ ئه‌وه ئه‌م كه‌سه له خاوه‌نانی به‌هه‌شته .\nبانگه‌شه‌ی (الله) له قورئاندا بؤ خاوه‌ن نامه‌کان\nچەند فەرمودەیەكی پێغەمبەری خۆشەویست (صلی الله علیه وسلم) لە بوارە جیاجیاكانی ژیانی رۆژانەدا


محه‌مه‌د تۆفیق ڕه‌حیم: له عێراق ته‌رازوی هێز حوکم ده‌کات نه‌ك ده‌ستور\nی مانگی ده ٠٥, ٢٠١٢\nله پاش تێپه‌ڕبوونی ماوه‌یه‌ك به‌سه‌ر گه‌ڕانه‌وه‌ی سه‌رۆك کۆماری عێراق جه‌لال تاڵه‌بانی بۆ عێراق، له دوای هه‌ندێ کۆبوبه‌وه‌و جموجۆڵ له نێوان لایه‌نه‌کانی عێراقدا، هه‌نوکه ئومێدو گه‌شبینیـیه‌کان سه‌باره‌ت به ڕه‌وشی سیاسی وڵاته‌که ڕوو له ڕاست بینی تر ده‌که‌ن.\nبه‌رپرسی ژووری په‌یوه‌ندیـیه‌کانی ده‌ره‌وه‌ی بزوتنه‌وه‌ی ئۆپۆزسێنی گۆڕان له هه‌رێمی کوردستانی عێراق. به‌ڕێز محه‌مه‌د تۆفیق ڕه‌حیم ده‌ڵێت ئه‌و په‌یوه‌ندی و کۆبوونه‌وانه زیاتر بریتین له موجامه‌لات و پرۆتۆکۆل، و له ڕاستیدا هیچ نه‌گۆڕدراوه.\nناوبراو ده‌ڵێت له عێراقدا ده‌ستور سه‌نگی مه‌حه‌ك نیـیه به‌ڵکو ته‌رازوی هێز له نێوان لایه‌نه سیاسیـیه‌کاندا بارودۆخه‌که حوکم ده‌کات. و له‌به‌ر ئه‌وه‌ی لایانه‌کان ئه‌جیندای جیاوازیان هه‌یه، ئه‌م کاره له به‌رژه‌وه‌ندی ئه‌لمالیکیدا بووه.\nوتووێژ له‌گه‌ڵ محه‌مه‌د تۆفیق